
POČASNA STRAŽA 
PRESV. SRCA ISUSOVA 

» Jedno srce niše koje ljubi slatkoga Isusa , jedna 
duša više koja se Njemu posvećuje i koja Ga slavi , 
jedan jezik više koji Ga ispovijeda i koji Mu pjeva , 
jedan duh više koji Ga promatra i s Njime se ispunja , 
jedan seraf više koji izgara za Njega kroz čitavu vječ- 
nost «, to je svrha i dostatna nagrada ovih nekoliko 
redaka. Neka samo jedna duša našega naroda u njima 
nađe put do Srca Isusova i nastani se u Njemu , i 
mi ćemo biti sretni. Tom je namjerom pisan ovaj 
kratki tumač i tom namjerom Ga dajemo dragim po- 
časnim strazarima i svim dobrim dušama našega 
naroda. »A Kralju vjekova , besmrtnomu i nevidlji- 
vomu jedinomu Bogu , čast i slava u vijeke vjekova. 
Amen.« (I. Tim. 1 ,17.) 




POSTANAK POČASNE STRAŽE. 

Naš Gospodin nazvao je sotonu knezom ovoga 
svijeta. Dakle, o tome da on djeluje u svijetu, nema 
nikakve dvojbe. A njegovo se djelovanje može sasto- 
jati samo u tome, da iskali svoju mržnju na Boga i na 
sve ono što Bog ljubi, u prvom redu na čovjeka. I 
doista nije teško otkriti njegovih prstiju u svim opa- 
kim nastojanjima na svijetu. Sakriva se za leđa onih 
koji ga slušaju, pa ih upućuje i pomaže im kako da 
rade protiv Boga, a zapravo kako će upropašćivati 
sebe i svoje bližnje. Pa što ga ljudi više slušaju, to 
se on bezobzirnije bani svijetom. Ali nikada možda 
nije tako upro sve sile da Boga odstrani iz ljudskih 
duša kao u naše doba, a napose u prošlom vijeku. 
Javno se obarao na kraljevstvo Božje i Njegovog na- 
mjesnika, jer je mislio, ako makne njega, da će time 
uništiti sjeme pravednika na zemlji. 

Ali drugačije mu je ta namjera svršila uvijek, pa 
i sada. Dok se činilo da on već slavi pobjedu ,Bog je 
u tišini povučenog života uzgajao duše koje su stu- 
pile s njime u boj i koje su ga pobijedile. Neprijatelji 
Božji vladali su i banili se nasiljem i zlobom, a po- 
božne su duše trpjele i molile za pobjedu dobra. Zli 
su ljudi pod vodstvom zloduha nastojali što gore po- 
grđivati Boga, a dobre su duše žrtvovale sve da po- 
prave Njegovu pogrđenu slavu. 

Devetnaesti vijek je vijek zlobe, ali i vijek sla- 
vlja presv. Srca. Baš u prošlom vijeku naišla je lju- 
bazna objava presv. Srca iz Paray-le Moniala najve- 
ćeg odziva među dušama. Isus je kazao da je tu ob- 
javu sačuvao za posljednja vremena da ovom bes- 

krajnom ljubavlju potakne duše da Ga uzljube. I duše 
ru ° D™ ?;, 3 . svijet se počeo preporađati. Sam sveti 
Utac Fijo IX brinuo se da što više raširi slavu Srca 
Isusova. Zato j e god. 1856. ustanovio blagdan Srca 
Isusova, a 1864. proglasio je blaženom sv. Marganitu 
Alakok. Namjesnika Kristova slijedili su mnogi bi- 
skupi šireći slavu Srca Isusova po svojini biskupija- 
ma, jer su u njoj gledali najbolje sredstvo za duhovni 
svoga stada. Za njima su se poveli dušo- 
brižnici, upravitelji i poglavari po zavodima, videći 
da je pobožnost Srcu Isusovu najbolje sredstvo za po- 
svećenje pojedinca i zajednice. Ljubav je dakle pre- 
ma presv. Srcu duboko sašla u duše, a što je još više, 
okupljala ih je oko Svetohraništa u kojem živo kuca 
to najbolje, a zaboravljeno, Srce. Tako su duše došle 
na izvor života, a taj se život bogato razbujao u nji- 
ma; tako da, uza svu zlobu i pokvarenost svijeta, i 
ovo doba obiluje sa svecima, od kojih su već mnogi 
na oltarima. Sjetimo se samo sv. župnika Vianneya 
i sv. Terezije od Djeteta Isusa. Zloba je postavljala, 
i postavlja sveudilj, na prijestolje kneza tmine i oca 
laži, a dobre duše su upirale i upiru svoj pogled na 
Isusa i kliču sa sv. Pavlom: »On treba da vlada!« 1 ) 
On treba da osvoji duše i da vlada u njima. 

Među ovim dušama pojavila se i Počasna straža 
presv. Srca Isusova, kao odjek pobožnih čustava ple- 
menitih i požrtvovnih duša; malen doduše u početku, 
ali^ se doskora raširio po čitavom svijetu i svagdje 
našao razumijevanja. 

Čini se da je presv. Srce odabralo Red od Pohoda BI. Dj. 
Marije za raširen; e. svoje slave. Već njegov utemeljitelj, sv. 
rranjo Saleški, bio je veliki štovatelj presv. Srca. Apostoli ove 
pobožnosti sabrali su po njegovim spisima mnoštvo najljepših 
misli o presv. Srcu, tako da je to najljepši nauk o presv. Srcu. 
Ovom Redu pripadala je i sv, Margarita Alakok, po kojoj se 
presveto Srce posebno objavilo svijetu. Jedan samostan ovoga 
Reda nalazi se u malom gradiću južne Francuske Bourg-en 
Bresse. U njemu je živjela pobožna redovnica S. Marija od 


l ) I Kor. 15, 25. 

presv. Srca Bernaud, koja se obično smatra utemeljiteljicom 
Počasne straže, jer ju je ona iz samostana presadila u svijet i 
raširila svojim pismima, molitvama i patnjama, a misao Počasne 
straže, može se reći, da je zajednička cijelom samostanu u 
Bourgu, a isto tako i samostanu u Paray-le Monialu. Tu redov- 
nicu ovako opisuje jedan pobožni pisac: »Poduzetna i radina, 
sretna da može trpjeti za slavu presv. Srca, laganog i ugodnog 
stila, S. Marija od presv. Srca ujedinila je vanredno nadare- 
noj naravi gorljivu pobožnost, neobični dar molitve sa sposob- 
nošću opažanja i iznašanja najfinijih problema kršćanske mi- 
stike. Bila je duša požrtvovna, jednostavna i dobra, sigurno 
draga našemu Gospodinu.« 1 ) 

U ovo doba stradala je i Francuska i Crkva, oso- 
bito njezina vidljiva glava, sveti Otac, tada Pijo IX. 
Pobožne su duše to i jedno i drugo duboko osjećale. 
Evo ikako god. 1870. (te je naime godine Francuska 
stradala od Nijemaca i od unutarnjih nemira, a sveti 
Otac bio zatočen u Vatikanu) piše jedna pobožna 
duša iz Marseje u samostan od Pohoda u Bourg: 
»Strašnih li časova za našu siromašnu domovinu! Bol- 
ni kucaji srca Francuske tište naša srca. Molimo! . . . 
Ne velim nego samo: Francuska trpi, a mi smo Fran- 
cuskinje; i drugo: Papa više nema Francuske u Rimu 2 ), 
a mi smo kršćanke, ... i katolikinje, i rimljanke u 
dnu duše.« 3 ) A nije to bilo samo te godine. Sve tamo 
od god. 1848. bila je Crkva proganjana u Francuskoj 
i u Rimu, tako da je 1849. sv. Otac Pijo IX morao 
bježati iz Rima. I njegov dragi Rim oslobodile su baš 
francuske čete i njega vratile na stolicu sv. Petra. A 
iza tih plemenitih boraca bilo je nevidljivo mnoštvo 
duša koje su se molile i žrtvovale za svetu Crkvu, za 
njezinog vrhovnog poglavara, za obraćenje zalutalog 
svijeta. 

*) Laplace — La M. Marie de Jcus. 

2 ) Godine 1849. oslobodile su francuske čete Rim od re- 
volucionaraca, i kad se sv. Otac vratio na svoju stolicu, ostalo 
je i nadalje nešto francuske vojske u Rimu da bude u pomoć 
papi. U doba kad je pisano ovo pismo Napoleon treći je po- 
vukao te čete, pa se ovdje na to smjera. 

3 ) La M. Maria di Gesu-Lettere. 

} , u samostanu od Pohoda u Bourgu molilo se i 
zaklinjalo presv. Srce da se smiluje i pomogne, da 
prestane toliko zlo. Pa kao što ono vječno svijetlo 
kraj Svetohraništa ne prestaje tinjati, tako su po- 
božne redovnice htjele da i njihova molitva bude ne- 
prekidna. Zato su među sobom razdijelile satove da- 
na, te je svaka u određeni sat bila pred Isusom, ba- 
rem duhom, da Ga ljubi mjesto onih koji Ga mrze, 
da Ga slavi mjesto onih koji Ga grde, da Ga moli za 
one koji Ga vrijeđaju. Trinaestog ožujka 1863., baš 
na blagdan Rana Isusovih, upisale su se na dobnik 
na kome je bilo Srce Isusovo sa dvanaest zvijezda. 
Devetog ožujka 1864. podigao je Belley-ski biskup 
Langalerie u Bourgu prvu bratovštinu Počasne stra- 
že. Pijo IX ju je obdario sa povlasticama i oprostima 
Rimske Nadbratovštine Presv. Srca, i posebnima, a 
Leon XIII ju je podignuo na Nadbrotivštinu za cijelu 
Francusku i Belgiju. Otada se Počasna straža raširila 
po čitavom svijetu. Broji na milijone članova i člani- 
ca, na tisuće Posebnih središta i Bratovština. U P. S. 
bili su Pijo IX, Leon XIII, Pijo X, preko 800 crkve- 
nih dostojanstvenika. Njezinih nadbratovština imade 
u Francuskoj, Belgiji, Italiji, Austriji, Poljskoj, Ho- 
landiji, Španjolskoj, Engleskoj, Irskoj, Sjedinjenim 
drž. Amerike, Peru, Boliviji, Kanadi, Švicarskoj, 
Meksiku, Braziliji, Uragvaju i t. d. 


God. 1896. bila je osnovana Bratovština P. S. u samosta- 
nu Trećoredaca u Krku, a bila je pripojena Nadbratovštini u 
Rimu. Na molbu trećoredskog Provinciala podigao ju je 6. ve- 
ljače 1928. sv, Otac Pijo XI na Nadbratovštinu za cijelu Jugo- 
slaviju, sa sijelom u crkvi sv. Franje Ksavera kod Otaca Trećo- 
redaca u Zagrebu, Otada sve Bratovštine kod nas moraju biti 
s njom sjedinjene, ako žele biti dionice njezinih oproštenja i 
povlastica. 

ŠTO JE POČASNA STRAŽA? 

U kratko se može reći: Počasna straža je udruga 
kojoj je svrha častiti Srce Isusovo. Međutim imade 
još mnogo ustanova koje idu za istim ciljem, pa bi se 
u prvi mah moglo pričinjati da P. S. nema ništa nova, 
a prema tome da je i suvišna. Ali za čas ćemo vidjeti, 
da P. S. imade i svoj vlastiti predmet, i svoju vlastitu 
svrhu i svoja vlastita sredstva ili vježbe. 

Doduše i Počasna straža imade za predmet presv. 
Srce kao i ostale ustanove koje se na Njega odnose, 
ali njezin je predmet Srce Isusovo probodeno, ili dru- 
gim riječima Njegova presv. Rana; Rana koju Mu je 
na Kalvariji zadalo vojničko koplje, a u presv. Oltar- 
skom Sakramentu Mu je zadaje zloća i nezahvalnost 
ljudska. I jednoj i drugoj ovoj Rani uzrok su naši gri- 
jesi i Njegova neizmjerna ljubav koja Ga je tu pri- 
kovala. Počasna straža u toj Rani gleda svu bol i 
patnje koje je Ono presv. Srce radi nas podnijelo, u 
njoj gleda neizmjernu ljubav koja Ga je na to prisi- 
sila, i napokon beskrajnu zloću grijeha koji ju je 
prouzročio. 

Jedan apostol Počasne straže ovako tumači Po- 
časnu stražu i njezin odnos prema ostalim pobožno- 
stima Srca Isusova: » , . . Naknadna sv. Pričest traži 
Isusa u dvorani zadnje večere, ili u Svetohraništu, 
što je sve jedno, budući da je Njegov boravak u Sve- 
tohraništu nastavak zadnje večere.« 

»Sveti sat« traži Isusa u Maslinskom vrtu, u Nje- 
govoj smrtnoj stisci. 

Počasna straža napokon gleda Srce Isusovo koje 
se otkrilo i pokazalo sa visine svetoga Križa, kao sa 
kraljevskog prijestolja, pošto Mu je bio otvoren 
presv. Bok, prolijevajući zadnje kaplje Krvi i Vode, 
kao zadnji izlijev beskrajne ljubavi, i ostaje otvoreno 
da bude utočište i zaklon dušama. Duša dakle, pošto 
je prošla kroz dvoranu zadnje večere i smrtnu stisku 
Maslinskoga vrta, dolazi Križu, i tamo se smiruje, 
odabire svoje prebivalište u tom premilom Srcu, jer 

poslije rane na Križu, te neshvatljive tajne iz koje je 
izašla Crkva i Sakramenti, ne preostaje više ništa 
osim neba. To je zadnji st’epen prije dolaska do po- 
bjede. . Evo kako je Počasna straža završetak i 
kruna svih ustanova koje za predmet imadu presv. 
Srce Isusovo.« 1 ) Drugim riječima, P. S. uključuje u 
sebi sve druge ustanove ove vrste, jer ona ulazi u 
samo Božansko Srce i u Njemu nalazi svu beskrajnu 
ljubav koju je to Srce očitovalo u ustanovljenju pre- 
svete Euharistije, u Njemu promatra i Njegovu smrtnu 
tjeskobu, u jednu riječ, u Njemu nalazi sva čudesa 
ljubavi, boli i milosrđa; tu nalazi sve sito je za nas uči- 
nio, jer je sve bilo prije u tom presv. Srcu. A u Srce 
Njegovo možemo unići samo po presv. Rani. Ona je 
ključ koji nam Ga otvara, jer nam samo ona može reći 
ko je i kakovo je to Srce koje je nosi na sebi. »Po 
Njegovoj smo naime rani izliječeni.«*) 

Samo ime Počasne straže daje nam naslućivati 
da P. S. još jedno svojstvo našega Spasitelja imade 
pred očima. Počasnu stražu naime imadu samo vla- 
dari. Ovim su dakle imenom duše kojima je bila na- 
dahnuta misao Počasne straže htjele kazati da ona 
imade vraćati oduzetu čast Isusu Kralju. I doista 
geslo širitelja P. S. bilo je i jest riječ sv. Pavla: »On 
treba da vlada!« 8 ) — Ali kraljevski prijesto Isusov 
je sv. Križ. Na njemu je On dobio sve narode u na- 
sljedstvo, iz njega je zavladao dušama. Zato P. S. 
neće da znade za Krista osim razapetoga. — Križ je 
i oltar na kojem je prinio žrtvu za naš otkup, a naši 
su oltari opet tajanstveni križevi na kojima se i sada 
neprestano žrtvuje i na njima se dnevno bezbroj puta 
otvara presv. Rana, a P. S. prisustvuje tome blago- 
slovljenom činu kao što su Majka Marija, sv. Ivan i 
Magdalena prisustvovali njezinom prvom otvaranju 
na Kalvariji. »Počasna straža se skuplja i sve više će 


1 ) La M. Maria di Gesu-Lettere, 

2 ) Izaija 53, 5. 

3 ) Kor. 15, 25. 

se skupljati u duhu oko Svetohraništa, jer tu ona na- 
lazi Srce Isusovo u zapuštenosti sličnoj onoj na Kal- 
variji, i neprestano probadano od koplja mnogo 
okrutnijega nego je bilo vojničko, od koplja ravno- 
dušnosti, prezira i nezahvalnosti duša.« 1 ) 

Počasna straža dakle i na oltaru gleda Kalvariju 
sa svime što se na njoj zbilo. Pa i sama svetkovina 
Krista Kralja, po odredbi sv. Oca, u najtjesnijoj je 
vezi sa Srcem Isusovim, i to Srcem Isusovim koje 
neprestano probada ljudska nezahvalnost. Zato je sv. 
Otac odredio da se svake godine na taj dan obnovi 
posveta Srcu Isusovu i da se javno moli naknadna 
molitva Srcu Isusovu. To je i naravno, jer ako su ljudi 
prezreli Njega, svoga Kralja, to najbolje osjeća Nje- 
govo presv. Srce. Stoga je i naša dužnost da to oža- 
lošćeno kraljevsko Srce utješimo svojom ljubavlju i 
zadovoljštinom za prošlu nezahvalnost našu vlastitu i 
tuđu. Prema tome je taj blagdan i ustanovljen sasma 
u duhu naknade, dosljedno u duhu Počasne straže. 

U kratko se dakle može reći da P. S. štuje Srce 
Isusovo koje trpi vidljivo i nevidljivo, Srce Isusovo 
probodeno vidljivo i nevidljivo, Srce Isusovo okru- 
njeno, ali okrunjeno trnovom krunom, Srce Isusovo na 
prijestolju, ali na prijestolju svetoga Križa. A budući 
da je kruna svega ovoga to što je dao da Mu se još 
poslije smrti otvori presv. Srce, da time dade zadnji 
dokaz beskrajne ljubavi prema nama, onda se sva 
Njegova ljubav, sve Njegove patnje i sve zasluge Nje- 
gove Muke mogu izraziti tom samom presv. Ranom; 
a onda se ukratko može reći da Počasna straža časti 
nada sve Ranu Srca Isusova. »Straža je osnovana na 
Rani Srca Isusova.« 2 3 ) 


!) La M. M. di G.-Lettere. 
2 ) La M. M. di G.-Lettere 

SVRHA POČASNE STRAŽE, 

Srce je Isusovo dakle ranjeno od naše zloće i 
nezahvalnosti. — Kad mi ljudi kažemo da je naše 
srce ranjeno ,onda time hoćemo reći da je jako oža- 
lošćeno. Srce Isusovo je srce čovječje kao i naše, a 
za svoga je zemaljskoga života bilo beskrajno ža- 
losno. To je On sam u Maslinskom vrtu izjavio rije- 
čima: »Žalosna je duša moja do smrti.« 1 ) A najveći 
razlog Njegove žalosti baš u času kad je izgovorio 
ove riječi, bio je taj, što je gledao svu ravnodušnost, 
nemar i nezahvalnost kojom će ljudi primiti taj naj- 
veći dokaz Njegove ljubavi prema nama, naime Nje- 
govu pregorku Muku. Gledao je kako će stajati 
osamljen i zaboravljen u našim crkvama, a ljudi će 
umirati u svojim grijesima i propadati. 

Gotovo svaki čovjek može naći utjehe barem kod 
nekoga od ljudi. A Srce Isusovo? Tko će Njega utje- 
šiti? Plemenite su duše čule bolni glas što se diže iz 
milijona Svetohraništa po svijetu: »Tražio sam tješi- 
telja i nijesam ga našao.« 2 ) Bilo je uvijek takvih koje 
su pošle za ovim glasom i tješile su Onoga koji je ža- 
lostan iz ljubavi prema nama. Ali to im se uvijek či- 
nilo premalo. Htjele su staviti barem po jednoga tje- 
šitelja pred svako Svetohranište na svijetu kroz sve 
satove dana. Ustale su duše koje su sa svih strana na 
Isusovu tužaljku odgovorile: »Za nemarnoosti i neza- 
hvalnosti ljudske mi ćemo Te tješiti, Gospodine!« 
Pred Svetohraništa se postavila neprestana Počasna 
straža. 

Počasna straža dakle hoće da tješi Srce Isusovo, 
tj. da Mu blaži nevidljive rane koje Mu ljudi nepre- 
stano zadavaju. To su osobito slijedeće tri: 

Prva rana Srca Isusova jest odatle što su ljudi 
prezreli Njegovo Očinstvo. Učinio nas je svojom dje- 


*) Matej 36, 28. 
2 ) Izaija 63, 5. 

com i tako nas nazivao, jer kao što nema veće ljubavi 
do ljubavi oca prema djeci, tako nas ni On nije mo- 
gao više ljubiti nego nas je ljubio. I Njegovo bi se 
presv. Srce neizmjerno veselilo, kad bi ljudi razu- 
mjeli i primili tu ljubav. Ali oni ne samo da je ne 
primaju, oni je preziru. On sam veli po Izajii proro- 
ku: »Othranio sam djecu, a ona me prezreše.« 1 ) 

Drugu ranu zadaje Srcu Isusovu nezahvalnost 
kojom je povrijeđeno Njegovo vrhovno gospodstvo. 
On je kralj i gospodar država i naroda, i hoće da 
nad njima vlada svojim božanskim žezlom, i da im 
nametne isvoj slatki jaram ljubavi, a oni se udaljuju 
od Njega i bacaju se pod okrutni jaram sotone, dok 
Njegovo ikraljestvo hoće da izbace iz svijeta. 

Napokon treću ranu zadaju Srcu Isusovu grijesi 
protiv Njega kao Svećenika. Tu mu ranu zadaju oni 
koji oskvmjuju Njegove Sakramente, osobito presv. 
Euharistiju, i nevjere onih koji su Njegovi osobiti pri- 
jatelji. 

Počasna straža hoće da Spasitelju blaži ove tri 
rane, i to 1) ljubavlju, 2) slavom, 3) naknadom. To 
čini sa tri osobite pobožne vježbe: 1) satom straže, 
2) prikazivanjem Krvi i Vode, 3) neprestanim sjedi- 
njenjem sa Spasiteljevom Žrtvom. Prema tome su po- 
časni stražari razdijeljeni u tri grupe: 

Prva grupa ili prvi stepen počasnih stražara, 
koji se sastoji od duša svakoga spola, dobe i staleža, 
tješi Isusa radi grijeha koji su Mu naneseni kao do- 
brome Ocu. Ove duše okupljaju se oko Njegovih no- 
gu kao vjerna djeca da plaču svoje grijehe i grijehe 
svoje braće. To je ljubav pokajnička i djetinja, koja 
veseli ranjeno Srce Isusovo. Njihov uzor i sustraža- 
rica je sveta Magdalena pod Križem. Njihova pogla- 
vita vježba kojom obavljaju ovu svoju službu je sat 
straže. 

Druga četa, u prvom redu svećeničke duše, 
popravlja uvrede nanesene Isusovom vrhovnom go- 


*) Iz. 1, 2. 

spodstvu, prikazujući Njegovom ranjenom Srcu svoju 
revnost, požrtvovnost i junačko pregaranje. To je 
ljubav koja naknađuje* Ona sakuplja pre dragocjenu 
Krv i Vodu presvetog Boka i Nju prikazuje u zado- 
voljštinu za uvrede, u korist svete Crkve i duša, i 
za povratak naroda pod žezlo Kristovo, Njihova se 
poglavita vježba sastoji u neprestanom prikazivanju 
ovog tajanstvenog Kaleža, Njihov uzor je sveti Ivan 
apostol pod Križem, 

Treća četa, osobito duše redovničke, tješi 
Isusa kao Svećenika i Žrtvu, ujedinjujući svoje žrtve 
sa Spasiteljevom Žrtvom, postajući tako jednom te 
istom žrtvom s Njime, To je ljubav junačka koja slavi 
najveću Ljubav radeći s Njom oko spasa svijeta. Po- 
sebna vježba ovih duša je sjedinjenje sa neprestano 
žrtvovanim Spasiteljem, a uzor i sustražarica im je 
Majka Marija pod Križem, 

Tako se ove tri čete pobožnih duša trse da svaka 
na svoj način ostvare one tri riječi što su postale ge- 
slom Počasne straže: Ljubav, Slava, Naknada, Lju- 
bav Isusu-Ocu, Slava Isusu-Kralju, Naknada Isusu- 
Svećeniku, 

O ovim vježbama govorit ćemo napose, a sada 
još moramo nešto reći o drugoj svrsi Počasne straže, 
ili zapravo o njezinoj koristi za duše koje su joj se 
posvetile. 

Kazali smo da P. S, ima da tješi Srce Isusovo, No 
to ona ne može, ako samu sebe ne nastoji sve više po- 
svećivati. Zato su sve vježbe Počasne straže zapra- 
vo uspinjanje do vrhunca kršćanske savršenosti, do 
potpunog jedinstva sa Kristom. 

»Počasnu je stražu kao takvu beskrajna ljubav 
Božanskog Učitelja postavila na rub Rane svoga 
presv. Srca, Odatle ona poziva duše, sabire ih, uje- 
dinjuje, poučava i vuče u presvetu Ranu. Ona ih vodi 
i uvodi u ovaj presveti zaklon, pošto im je, tako reći, 
otvorila vrata. Tu ove duše bivaju oprane, očišćene, 

ozdravljene i pobožanstvenjene od moćne snage Krvi 
i Vode Božanske Rane. (Prvi stepen P. S.). 

Ali misija Počasne straže ne zaustavlja se ovdje. 
Pošto je duše uvela u Ranu presv. Srca, da tu oda- 
beru svoje prebivalište i da obilno ubiru plodove mi- 
losti, ona mora uvesti odabranu četu ovih duša, ti. 
duše odabrane od Boga, u Svetinju nad svetinjama, 
na dno ljubavne Rane. Jezik ljudski ne će moći ni- 
kada izreći veličanstveni izlijev dobara, milosti, lju- 
bavi, uzvišene čistoće i svetosti koja će ovdje obuj- 
miti, opojiti i obogatiti ove duše, jer je Srce Isusovo 
ponor bez dna, u čijoj dubini se otkriva blago uvijek 
novo, uvijek uzvišenije, bogatije i beskrajnije. One 
više ne će piti na kanalima, nego na samom izvoru. 
Stići će do onog presvetog spremišta, odakle izlaze 
potoci milosti, što je Božanska dobrota rasprostire 
po svijetu. Obogatit će se na blagu sakrivenom, gdje 
Bog čuva dragocjenije darove svoje ljubavi, i odakle 
ih On vadi na korist svojih odabranika.« 1 ) (Drugi ste- 
pen P. S,). 

Ovo je isto što kazati da Počasna straža duše 
duhovno uzgaja dok ih od kreposti do kreposti ne 
dovede do potpunog jedinstva sa Srcem Isusovim. Ili, 
kako je to izraziio jedan radnik oko Počasne straže: 
»Počasna straža čisti duše da ih prikaže, prikazuje ih 
da ih žrtvuje, žrtvuje ih da se sjedine sa Kristom i da 
postanu jedno s Njime. U tome sastoji čitava Počasna 
straža.« 2 ) Istina, ne dođu sve duše do vrha ovoga 
cilja, niti tako brzo, ali sredstva Počasne straže to 
svima omogućuju i sve u tome pomažu, pa zaista 
P. S. i jest vrt pun svetosti u kojem Božanski Vrtlar 
sa nasladom boravi. 



*) La M. M. di G.-Lettere. 
3 ) Manuale d, G. d'Onore. 

SREDSTVA ILI VJEŽBE POČASNE STRAŽE. 

L Sat straže. 

Kazali smo da prvi stepen Počasne straže tješi 
Srce Isusovo povrijeđeno u svom Očinstvu, i da je 
njihova glavna vježba ili sredstvo kojim to obavljaju 
sat straže. U tom satu oni donose Isusu nježnu i dje- 
tinju ljubav, i tješe Ga za one koji se udaljiše od 
Njega. 

Međutim sat straže je za sve stražare, za duše 
naknadnice i duše žrtve, jer i one kroz svoj sat straže 
na osobiti način vrše svoju dužnost naknade i sjedi- 
njenja sa presv. Srcem Isusovim kao neprestanom 
Žrtvom. U početku će se i oni lako zaboraviti u svo- 
joj^ dužnosti, pa će im sat straže biti dobar poma- 
gač. Malo po malo će se taj sat sve više produljivati, 
dok čitavi život ne postane jednim satom straže u 
jedinstvu najtjesnijem sa Isusom, kad duša bude mo- 
gla kazati: »Živim, ali ne više ja, nego Krist u meni.« 1 ) 

Sat straže je na j hitnija vježba Počasne straže i 
najizrazitiji njezin vanjski znak. Zato treba da smo 
dobro u nj upućeni, i da ga što bolje obavljamo, jer 
o tome ovisi postignuće naše svrhe u Počasnoj straži. 
Stoga se u drugom dijelu ove knjižice opširno govori 
o toj vježbi. Ovdje prema tome nije nužno da se o 
njemu napose govori. Ipak smatramo korisnim još 
nešto kazati o ovoj vježbi za utjehu i poticaj Počas- 
nim stražarima, a odgovor onima koji joj prigovaraju. 

Imade ljudi kojima se samo ime Počasne straže, 
a pogotovo sat straže, pričinja dječjom igrom koja ne 
dolikuje ozbiljnom čovjeku, a koja prema tome ni 
dragom Bogu ne mora biti ugodna. Tako sudi mu- 
drost ovoga svijeta. Ali da i ona zađe malo ispod po- 
vršine stvari, možda bi se ipak uvjerila da u svojoj 
mudrosti malo pretjerava. Dragi Bog ne treba naše 
mudrosti ni veličine; On traži našu ljubav i ponizno 


Galat. 2, 20. 

priznanje da smo Njegovi siromašni i nezahvalni 
stvorovi i djeca, pa traži da Ga djetinje i ljubimo. 
Tko će pak djetetu propisati način na koji će ono 
kazati svome ocu da ga voli? Ocu će se to uvijek 
svidjeti, pa ne znam na koji način to dijete učinilo. 
Ako je dakle kršćanska ljubav, koja je u svojoj biti 
ljubav djece spram najdražeg Oca, našla stotinu naj- 
različitijih načina na koje Mu pokazuje tu ljubav, 
zar nije to nje dostojno, a dragom Bogu milo? Tako 
je upravo i sa ovom vježbom. Duša znade da nepre- 
stano mora biti pred Njim na duhovnoj straži, ali 
osjeća i svoju slaboću koja je u tom priječi. Zato si 
odabire stanovito vrijeme koje će Mu na osobiti na- 
čin posvetiti, i to u određeno vrijeme svakoga dana, 
da Mu pokaže kako ne zaboravlja na Njega. — Sat 
straže nije kakva smiješna dječja igra, nego vježba 
dostojna svakoga čovjeka, mila Bogu i korisna duši 
kao najbolje sredstvo posvećenja. Tako ga dobre 
duše i shvaćaju, jer ga obavljaju osobe svakoga spola, 
dobe i staleža. Neka i nama to bude najvažniji i naj- 
draži posao svakoga dana. 

2, Prikazivanje Krvi i Vode Rane Srca Isusova, 

Već je Kalvarijom odjeknula Spasiteljeva riječ: 
»Svršeno je« 1 ), već presveta Glava počiva na Božan- 
skim grudima. Svršeno je djelo našega otkupljenja, 
ali se nije iscrpla Isusova ljubav prema nama. Usnuo 
je na drvu sv. Križa, a Srce njegovo još misli na nas. 
Još je u Njemu nešto što hoće da nam dade, da nam 
pokaže kako nas ni u smrti ne zaboravlja. »A vojnici 
došavši Isusu, kad vidješe da je On već umro, ne 
slomiše Mu kosti, nego jedan od vojnika otvori rebro 
kopljem, i odmah poteče Krv i Voda.« 2 ) To je zadnje 
prolijevanje Krvi Isusove, zadnje i najganutljivije. 
Sve nam je dao za života što je imao, samo nam ovo 

J Iv. 19, 30. 

2 ) Iv. 19, 33—35. 

nije mogao dati prije nego je umro. I evo sad nam 
je predao i to; sad smo postali vlasnici čitave Njegove 
neizmjerne Žrtve. 

Krv Isusova! Kako li ta riječ ne zanosi kršćan- 
sku dušu! Ona znade da je ta presv. Krv donijela spas 
našim dušama. O tome nema dvojbe, jer Sv. Pismo 
na bezbroj mjesta kaže da smo po Njoj otkupljeni, 
pomireni s Bogom, posvećeni, ujedinjeni u zajednicu 
svetih, ukratko da smo po Njoj postali duhovno tijelo 
Kristovo. »Otkupio si nas za Boga u svojoj Krvi.« 1 ) 

Stari zavjet što ga je sklopio Bog sa Izraelskim 
narodom bio je zapečaćen krvlju, čime je bila ozna- 
čena njegova stalnost. Sv. Pavao naime kaže: »Gdje 
je zavjet tu mora biti i smrt onoga koji zavjet' čini, jer 
je zavjet po smrti čvrst« . . . , a tu smrt je predstav- 
ljala ona krv telaca i jarića kojom je Mojsije poškro- 
pio hramsko posuđe i narod sa riječima: »Ovo je krv 
zavjeta (koju s vama ugovori Bog.« 2 ) I novi zavjet 
morao je biti sklopljen krvlju. Ali čijom? Krv živo- 
tinja nije čistila od grijeha. Ako smo dakle imali biti 
očišćeni od grijeha, morala se proliti druga krv, Krv 
Boga-Čovjeka, i da taj Zavjet bude vječan, morao ga 
je taj isti Bog-Čovjek zapečatiti svojom smrću. »Zato 
je Novome zavjetu Posrednik, da po smrti koju pod- 
nese za otkup prestupaka u prvom Zavjetu, pozvani 
prime obećanu vječnu baštinu.« 3 ) 

Presveta je dakle Krv Kristova nebeska rosa što 
se spustila na zemlju da je očisti, rosa koja je oprala 
prokletstvo grijeha sa zemlje, a učinila je mjestom 
blagoslova. Po toj predragocjenoj Krvi otvorena su 
nam napokon nebesa. Ona je postala cijenom našega 
spasenja. Nije dakle čudo da je svetim dušama ovo 
najslađi napitak koji gasi žeđu njihovih duša. 

Spasitelj je prolio svoju Krv za nas. Ali zadnje 
kaplje njezine nije mogao proliti prije nego je izdah- 

!) Rim. 3, 25; Ef. 1, 7; Kol. 1, 14; Dj. 20, 28; Otkr. 5, 9 itd. 

2 ) Žid. 9, 10. 

8 ) Žid. 9, 15. 

nuo. One su ostale u dubini Njegova Srca. I kad je 
vojnik otvorio tu Svetinju nad svetinjama, izašle su 
i te posljednje kaplje Krvi pomješane s Vodom. Ove 
su nam kaplje najdraže jer su izišle iz sredine one 
peći Božanske ljubavi, i jer nam je s njima rekao da 
nas ljubi bez kraja i mjere, tako da i onda kad Ga 
je naša zloća usmrtila, ne prestaje darivati nam svoje 
blago. 

Sveti oci kažu da je iz probodenoga presv. Srca 
izašla sv. Crkva. I s pravom, jer ako nas je svojom 
Krvlju spasio i očistio, onda je sad bilo dovršeno to 
djelo spasenja i očišćenja, jer je prolivena i zadnja 
kaplja te cijene našega spasenja. Novi je Adam u 
Božanskom snu počivao na Križu, a iz Njegovog se 
Boka rađala nova Eva, Njegova zaručnica sveta 
Crkva, tj. svi oni koji su otkupljeni Njegovom Krvlju 
i koji su po krštenju postali njezini dionici. »Iz Boka 
je svoga Krist sazdao Crkvu, kao što je iz Adamova 
rebra izašla njegova žena Eva. Radi toga i sv. Pavao 
kaže » od tijela smo i kostiju Njegovih«, misleći na 
Njegov Bok. Jer kao što je Bog iz onoga boka sazdao 
ženu, tako nam je Krist iz Svoga Boka dao Krv i 
Vodu kojom je otkupljena Crkva.« 1 ) 

Ovom smo dakle presv. Krvlju otkupljeni i jedi- 
no po Njoj se spašavamo. Počasna straža sabire ovu 
dragocjenu otkupninu i prikazuje ju Srcu Isusovu, a 
po Njemu vječnom Ocu za spas griješnog svijeta. Ali 
Srcu Isusovu treba da na poseban način prikazujemo 
presvetu Krv i Vodu što je iz Njega istekla. »Naš 
Gospodin želi, da Mu prikazujemo Krv i Vodu koja 
je izašla iz Njegovog presv. Srca, koje je otvorilo 
koplje poslije Njegove smrti. To On hoće, a crkva 
treba. Dok je Isus živio na zemlji prikazao je za nas 
svu Krv svojih presv. rana. Ali pošto je izdahnuo tko 
je mogao na isti način prikazati Krv i Vodu koja je 
izašla iz Njegovog Srca? — Crkva imade dužnost da 
to čini, crkva rođena i sazdana iz Rane ovog Božan- 

*) Sv. Iv. Zat. Hom. na bi. Krvi Isusove (Rim. časosl.). 

sfcog Srca, ima pravo i dužnost prikazivati Krv i 
Vodu koja je odavle izašla. Krv je Isus Krist, Voda 
je Crkva, zato imadete na oltaru pomiješanu Krv i 
Vodu u kaležu svećenikovu. Vi dakle, djeco svete 
crkve, prikazujte ovu dragocijenu Krv Isusu. On to 
traži, a crkva, ponavljam, to treba.« 1 ) Isusova je Krv 
postala cijenom spasenja. Ako dakle želimo spaša- 
vati duše, moramo se obratiti na ovu cijenu za koju 
nam Isus prodaje, tako reći, milost i oprošten je. On 
nam je sam dao cijenu kojom ćemo kupiti Njegove 
milosti za sebe i za druge. 

Sve su dakle kršćanske duše upravo zaronjene 
u presv. Krv Isusovu, osobito u Krv i Vodu presv. 
Srca, koja se spušta na nje preko svih Sakramenata, 
napose preko sv. Pričesti. Ali sve duše ne misle na 
tu veliku milost niti dužnosti koje odatle proistječu. 
A Počasna straža hoće da u ime svoje i u ime svih 
ljudi prikazuje taj presv. Kalež. I to sva tri stepena 
Počasne straže. Prvi to nastoji dnevno obavljati kroz 
sat straže. Osobito se to ne smije zaboraviti na po- 
četku i svršetku sata. A duše koje dragi Bog dublje 
pouči o vrijednosti i ljepoti ove vježbe, ili zapravo 
ovoga života, one će nastojati da što češće ponavlja- 
ju to prikazanje ,da duhom idu od oltara do oltara 
po cijelome svijetu i da se svuda pridruže svećeniku 
u prikazivanju presv. Krvi. To su duše apostolske, 
koje nastoje da u duhu, ako ne mogu drugačije, tu 
presv. Krv odnesu u najzabitnije kutove svijeta, da 
svuda donese plod spasenja. One je nose na ona mje- 
sta gdje je pogrđen ili zaboravljen Bog, da Ga opet 
tamo dovedu po grimiznim tragovima Njegove vla- 
stite Krvi. Kad presv. Srce vidi ove revne pčelice 
koje raznose Božanski med Njegove Rane, Ono će 
se utješiti i spustiti će na zemlju obilje svojih milosti. 
»Naš Gospodin je preko svoje straže sakupio djecu i 
izabranike Rane svoga Srca, da Mu ta sveta četa sa 
svakim kucajem srdaca koja je sačinjavaju nepresta- 

*) M. M. di G.-Lettere (P. Calagc). 

no prikazuje Krv i Vodu što je izašla iz Njegove lju- 
bezne Rane. To je sveta dužnost straže. A za uzvrat 
— Božanskog li uzvrata! — Isus uvodi svoje stražare 
preko Rane u skrovište svoga Srca i zatvara ih u 
tom Božanskom prebivalištu usred svih svojih do- 
bara. Prikazivanje Krvi i Vode ove ljubljene Rane 
što se obavlja preko sata straže, čini se da je želja 
našega Gospodina. Ono je odlična žrtva naknadnica, 
najdraža utjeha za prezrenoga Isusa, jer se na taj 
način slatkom Učitelju prinosi zadnji uzvišeni dar 
ljubavi što ga je ljudima dao u svojoj muci. — To 
je Božanska ljubav utješena od svoje vlastite ljubavi. 
Napokon je najplodnija molbena žrtva za Crkvu i 
duše.« 1 ) 

Skupljajmo se dakle što češće i što revnije oko 
ovog izvora spasa. Poslušajmo Spasitelja kad nas 
zove: »Tko je žedan, neka dođe k Meni i pije!« 2 ) 
Pijmo i nosimo žednim dušama širom svijeta. Neka 
nam bude na srcu, ako ne na ustima, molitva: »Vječni 
Oče, primi kao pomirbenu žrtvu za potrebe svete 
Crkve i u naknadu za grijehe ljudi predragocijenu 
Krv i Vodu što je izašla iz Rane Božanskoga Srca 
Isusova, i smiluj nam se.« 

3, Sjedinjenje sa Žrtvom Spasiteljevom* 

Kad je Isus na zadnjoj večeri molio za apostole, 
kazao je: »Ne molim samo za njih, nego i za one koji 
će na njihovu riječ uzvjerovati u Mene, da svi budu 
jedno kao što si Ti, Oče, u Meni i ja u Tebi, da i 
oni u Nama budu jedno*« 3 ) To je Isusova želja, a i 
težnja naših duša, da budemo Njemu što sličniji, i 
konačno da budemo jedno s Njim. U tome se sastoji 
naše usavršivanje i posvećivanje na zemlji, naše us- 
pinjanje k Bogu. 

*) M. M. -di G.-Lettere. 

2 ) Iv. 7, 37. 

3 ) IV. 17, 20—21. 

Od Isusa nas odvaja grijeh. Zato je današnji svi- 
jet daleko od Njega, jer je utonuo u grijehe. A i pro- 
tivno se može kazati, svijet je ostavio Boga, zato se 
valja u glibu opačine i svih mogućih zala. Naprotiv 
sve veće čišćenje od grijeha, sve nas više sjedinjuje 
sa Kristom. »Zato je temelj kršćanskoga života i nje- 
gova bit, ako se tako može kazati, kajanje, mržnja na 
grijeh, goruća želja za oslobođenjem od njega, veliko- 
dušna odluka uništiti ga do najmanjeg korjena, trajno 
raspoloženje, koje mu je sva jakost u ljubavi, zadovo- 
ljavati za naše grijehe prošle i sadašnje i za grijehe 
naše braće.« 1 ) 

Ako sada pogledamo sve ono što smo kazali o 
Počasnoj straži, vidimo da ona u svemu svojem na- 
stojanju ide upravo za ovim ciljem. U prvom ste- 
penu čiste se duše od svojih grijeha i mole da se griješ- 
nici ostave grijeha i vrate se svome nebeskom Ocu. 
Tako se oni i oni za koje mole sjedinjuju s Bogom 
po sve većoj milosti« U drugom stepenu ulažu duše 
svu svoju revnost i velikodušnost u to da zadovolje 
Bogu za grijehe svoje i grijehe svoje braće. To čine 
na onaj isti način na koji je to učinio Isus za sve 
ljude, naime prikazivanjem Njegove predragocjene 
Krvi Ocu nebeskomu kao pomirnu žrtvu. Ovi. se da- 
kle još više približuju Isusu i sjedinjuju se s Njim u 
ulozi svećenika. Sve ove ili bolje sve kršćane u ovom 
smislu, nazvao je sv. Petar svećenicima« Još ostaje 
samo jedna ,ali najhitnija strana Spasiteljeva, a to 
je Njegova Žrtva« I treći stepen počasne straže ide 
napokon za tim da se posve sjedini s Njim u žrtvi, 
tako da postane jedna te ista žrtva s Njim. To je 
potpuno jedinstvo sa Spasiteljem i najviši stepen sve- 
tosti što ga na zemlji možemo steći. 

Što znači biti sjedinjen sa Spasiteljevom žrtvom? — Mi 
ljudi kod svih stvari volimo ostati na površini. Tako i ova 
riječ »žrtva« nama rijetko kada sine u onom svijetlu koje ona 
imade u sebi. Zato kad govorimo o Isusovoj žrtvi, često puta 


a ) P. Giraud — Pretre et Hostie. 

nam to zvuči kao neka lijepa riječ, ali bez određenog znače- 
nja. Pogotovo ako se još spomene »duša-žrtva«. Ali Spasite- 
ljeva Žrtva znači ovo: sve je učinio, sve podnio i pretrpio do 
same muke i smrti, drugim riječima sve je žrtvovao iz ljubavi 
prema nama. To znači Njegova žrtva. A budući da smo mi 
udovi Njegovoga duhovnoga tijela, i da On zapravo trpi dok 
bude i zadnje Njegovo udo trpjelo, onda nas goni dužnost i pra- 
vednost da sudjelujemo u Njegovoj žrtvi, jer inače nismo u je- 
dinstvu s Njim. To je ono što kaže sv, Pavao: »Dopunjam u 
sebi ono što manjka mukama Kristovim.« 1 ) Ne misli time reći 
da žrtva Isusova nije savršena, te da bi joj trebalo još nešto 
dodati, nego sv. Pavao misli ovo: čitavo tijelo mora da trpi 
kad trpi glava; Isus je trpio kao naša glava, dakle i mi, Nje- 
gova uda, moramo trpjeti. Dakle mi pridonašamo svoj dio toj 
velikoj Žrtvi duhovnoga tijela Kristova. 

Ali da nam sve bude jasnije, pogledajmo kako iz- 
gleda taj život žrtve u svakidašnjem životu. »Ima to- 
liko težnja koje osjećamo u sebi, a ipak treba reći: 
Ne! Ima toliko protivština, a ipak tret^a reći: Da! Ima 
toliko slabosti, a ipak treba reći: Hoću! — Svaka je 
ova kratka riječica udarac koji prinosi žrtvu. Sad 
moramo u sebi žrtvovati, ubiti oholost sa svom če- 
tom strasti koje iz nje izviru; sada pohlepu i tisuću 
želja koje nas izjedaju; sada pohotu sa svim blatom 
koje hoće da zablati dušu; sada tajne nasrtaje za- 
visti; sada proždrljivost; sada plamen srdžbe; sada 
lijenost itd, A žrtvovali ma koju strast, uvijek osje- 
ćamo da žrtvujemo nas same, t. j. odričemo se sami 
sebe radi Boga, jer su strasti tako srasle s nama, da, 
kad se odričemo njih, osjećamo da se zapravo odri- 
čemo samih sebe. I kad je borba protiv đavla, i kad 
je borba protiv stotinu zamka koje stavlja svijet, na 
dnu svega, težinu žrtve osjećamo mi.« 2 ) 

Dakle svega se odreći, i samih sebe, i to uvijek 
i u svemu, radi onoga koji se je svega odrekao radi 
nas. To znači postati žrtva sa žrtvovanim Isusom, to 
je duša-žrtva. Jasno je da sve ovo stoji muke, jer 
žrtva ne može biti nešto ugodna, ako hoće da bude 
žrtva. Ali ako pomislimo da zapravo ne trpimo mi 

') Kol. 1, 24. 

2 ) Perone-L’Anima-Ostia. 

nego trpi Krist za nas i u nama, bit će nam to mnogo 
lakše, a pomoću Božjom malo po malo i ugodno, 
Njemu za ljubav. Naprotiv ako se udaljimo od toga 
života, trpit ćemo isto, samo što onda neće trpjeti On 
za nas i s nama, nego ćemo trpjeti sami. 

Ovaj duh žrtve prati Počasnu stražu od njezinog 
prvog dana, ili bolje reći, ona je i nastala na čitavom 
nizu sakrivenih žrtava. Dosta je spomenuti da, je 
odmah u početku Počasne straže iz njezinih redova 
nastala redovnička družba koja je ovaj život žrtve 
savršeno i do kraja razvila u svagdanjem životu. To 
su »Kćeri Srca Isusova«. Osnovala ih je Majka Ma- 
rija od Isusa Deluil-Martiny, godine 1872. Ova dru- 
žba je svakako najljepši cvijet Počasne straže, a ujedno 
i najbolji tumač njezinih misli. 

Vrijedno je spomenuti da se svatko može pridružiti ovim 
redovnicama u njihovom životu žrtve i naknade, te postati dio- 
nikom svih milosti i oprosta koji su njima podijeljeni. Za to 
se treba upisati u društvo duša »Žrtava Srca Isusova«. Upisuje 
se samo u samostanima ovih redovnica, a popis se čuva uz 
Tabernakul da to potsjeća duše na tijesnu vezu između njih i 
uzvišene Žrtve koja se krije u tom malom stanu. Ali pošto u 
našoj domovini još nema ovakvih samostana, mogu se duše 
obratiti na našu Nadbratovštinu, pa ćemo im mi obaviti taj 
upis. — Ima već i kod nas četica ovakvih duša, ali još odveć 
malena. Treba da se poveća. A u prvom redu treba da je 
uvećaju Počasni stražari. 

Duše koje stupaju u ovu udrugu predaju se bez ikakva 
pridržaja Srcu Isusovu da s njima raspolaže po svojoj sv. Volji. 
Zato unaprijed primaju rado i u duhu naknade sve nevolje duše 
i tijela koje će im poslati, da se što više raširi kraljevstvo 
Srca Isusova. 

Za pristup u ovu udrugu zahtjeva se: 1) izmoliti čin pri- 
kazanja, sa dozvolom duhovnog oca, i stalnom odlukom ustra- 
jati u tom duhu žrtve. (Čin prikazanja nalazi se na koncu ove 
knjižice.) 2) Upisati se na upisnik duša-žrtava kako je gore 
spomenuto. 3) Preporuča se dnevno izgovaranje sedam Isuso- 
vih riječi na Križu, da se što uže združi sa Kćerima Srca Isu- 
sova koje prema njima goje osobitu pobožnost te ih sedam 
puta dnevno izgovaraju prikazujući presv. Krv i Vodu. — Ništa 
ne veže pod grijeh. 

Dakle u kratko, zahtjeva se potpuno predanje u Volju 
Božju. 

DRUGE POBOŽNOSTI POČASNE STRAŽE. 

1. Naknadna sv. Pričest i klanjanje. 

Počasni stražari dužni su svakog prvog petka ili 
nedjelje obaviti naknadnu sv. Pričest i naknadni sat 
klečanja. Da to uzmognu obavljati što ljepše i s većim 
plodom, evo im kratki tumač te vježbe. 

Čovjek, kao stvor Božji, dužan je da se klanja 
svome Stvoritelju u najdubljoj poniznosti. A čovjek 
je u raju zemaljskome uskratio Bogu tu čast i sebe 
pretpostavio Njemu. Da popravi taj strašni grijeh, 
Isus Krist je došao na svijet, da dade dostojnu čast 
presv. Trojstvu. On Mu se jedini dostojno poklonio. 
A najveći čin Njegova poklonstva jest Njegova smrt 
na Križu. 

Ali Isus se nije poklonio samo jedan put presv. 
Trojstvu. On je ostao na našim oltarima kao poklon- 
stvena Žrtva Bogu Ocu do konca svijeta. I mi se 
jedino s Njime i po Njemu možemo dostojno poklo- 
niti Ocu nebeskome: »Po Njemu, s Njime i u Njemu 
Tebi, Bogu Ocu svemogućemu, svaka čast i slava!« 1 ) 
A da se s Njime uzmognemo Bogu Ocu klanjati, po- 
trebno je da se s Njim sjedinimo. 

Naše će se dakle naknadne Pričesti sastojati u 
tome, da se s Isusom sjedinimo, pa da se onda s Njim 
i po Njemu klanjamo presv. Trojstvu, u ime svoje i u 
ime svih ljudi koji to ne čine, i koji Ga vrijeđaju 
mjesto da Mu se poklone. Njegovo ćemo pak presv. 
Srce veseliti time što Ga primamo, jer tako slušamo 
Njegov poziv, kjim nas zove da Ga blagujemo, a 
naknađivati time što Ga primamo zato da Mu damo 
zadovoljštinu za one koji Ga ne primaju ili Ga po- 
grđuju u tom presv. Sakramentu. 

Ali ne samo ono kratko vrijeme kod sv. Pričesti 
ili klečanja, nego malo po malo čitavi naš život neka 
postane neprekidni poklon presv. Trojstvu sa Srcem 


l ) Kanon mise. 

Isusovim. Neka to bude početak onoga vječnoga kla- 
njanja kojemu ćemo se pridružiti sa svim blaženim 
dusima u nebu. 


2. »Sat Milosrđa«. 

Nema kršćanske duše koja je uistinu pobožna, a 
da ne bi imala samilosti sa griješnicima. Pobožne 
duše najbolje shvaćaju Isusovu zapovijed ljubavi 
prema bližnjemu. Najveća se pak ljubav očituje time 
što se brinemo za duše svojih bližnjih, budući da je 
najveća sreća, ako spasimo dušu, a najveća nesreća, 
ako je izgubimo. Zato su svim dobrim dušama gri- 
ješnici osobita briga. 

Počasna straža na zasebni način moli za gri- 
ješnike u svim svojim vježbama i molitvama. Ali ona 
imade još nešto za griješnike, a to je tako zvani sat 
milosrđa. Uz svoj obični sat straže izabere se još 
jedan zasebni sat koji se obavlja za obraćenje kojega 
griješnika, koje slabe obitelji ili druge zajednice. 
Može se obavljati i za čitavi jedan narod ili državu. 

I ova pobožna vježba pojavila se u samostanu od Pohoda 
u Bourgu odmah u početku Počasne straže. Za svaku državu 
je podignut redovito po jedan dobnik milosrđa u narodima 
gdje je to prošireno. Za našu domovinu je kod Nadbratovštine 
u Zagrebu. Tko želi obavljati taj sat, treba da pošalje početna 
slova imena osobe za koju ga želi obavljati. 

Naša domovina je na našem dobniku upisana od 8 do 9 sati. 
Kroz taj se sat nadoknađuje za psovke. Neka što više duša 
uzme ovaj sat milosrđa, a koje u to vrijeme imadu svoj obični 
sat, neka se sjete ove nakane. One koji uzmu ovaj sat milo- 
srđa molimo da nam to jave. 


3. Neprestana molitva. 

»Vjerujem u općinstvo svetih« velimo u apostol- 
skom vjerovanju. Blaženici na nebu, svete duše u 
čistilištu i vjerne duše na zemlji sve je to jedno stado 
Kristovo, Njegova crkva, ili Tijelo. Svi smo jedno u 
Bogu. Ta misao je velika utjeha za sve zemaljske si- 
rote, jer im daje jakosti da hodaju ovim životom 


27 


ustrpljivo, znajući da nijesu same, nego da je s njima 
Bog i Njegovi miljenici, a njihova braća. Gdje se 
provodi dublji kršćanski život, tamo i ova misao jače 
dolazi do izražaja. Ako k tome dodamo da u Počasnoj 
straži stotine duša u duhu zajedno boravi pred Isu- 
som i da se tamo sjedinjuju sa četama blaženika u 
zajedničkoj hvali Bogu, onda nije čudo da je i ova 
misao u njoj jaka, i da snažno djeluje na život duša. 
Te duše se tamo osjećaju jedno, pa se brinu i mole 
jedne za druge. Dok jedne rade i bore se sa životom, 
druge pred Isusom misle na nje i traže za njih po- 
moć. A kad ostave Svetohranište zauvijek i dođu u 
čistilište, još uvijek ostaje na svijetu nepregledno 
mnoštvo koje se opet za njih moli dok ih ne dovede 
u Srce Isusovo. 

Da ni jedna potreba ne ostane zaboravljena, po- 
božne su ih duše sabrale i razdijelile po satovima 
straže. Tako se kroz svaki sat moli za druge potrebe 
duša. (Vidi str. 57.). 

»Jedan drugome terete nosite, i tako ćete ispu- 
niti zakon Kristov.« 1 ) 


4. »Sveta Ura«. 

Sveta ura obavlja se od 11 — 12 sati u noći od 
četvrtka na petak, na spomen Isusove smrtne tjesko- 
be u Maslinskom vrtu koju je u to doba trpio. Isusu je 
draga ova vježba, jer ju je tražio od sv. Margarite 
Alalok. Nama mnogima neće biti moguće da je oba- 
vljamo, pa je Isus neće ni tražiti od nas. Ali će Mu 
biti milo, ako se sjetimo prije spavanja da Mu zahva- 
limo na znoju što ga je kroz taj sat za nas prolijevao. 

U crkvi Nadbratovštine obavlja se ova pobožnost 
svake godine na Veliki četvrtak u noći. Bilo bi lijepo 
da se pridruže u duhu svi počasni stražari u našim 
krajevima, da svi zajedno ostanemo uz Spasitelja kroz 
taj sat kada su Njegovi Apostoli zaspali. 


*) Gal. 6, 2. 

Tko može stupiti u Počasnu stražu? 

Čitajući ovo nekoliko redaka o Počasnoj straži, 
možda je kojoj duši i nehotice došla na usta riječ sv. 
Petra što ju je rekao Isusu kad je na Njegovu riječ 
ulovio mnoštvo riba: »Pođi od mene, Gospodine, jer 
sam čovjek griješnik!« 1 ) Možda je sa strahom pre- 
stala čitati, prepuštajući to »dostojnim« dušama. 

Uistinu, svi bi mi tako mogli kazati. Ali tko bi 
se onda priznao dostojnim da se pričesti? Brzo bi se 
ispraznile naše crkve, a oltari naši Ojpustjeli. No Go- 
spodin ne će da stojimo pred Njim kao pred strogim 
gospodarom, nego kao djeca pred dobrim Ocem. To 
nam On govori jasno na svakoj stranici svoga Evan- 
đelja, to nam govori po svom dragovoljnom sužanj- 
stvu u presv. Sakramentu to nam napokon govori 
po svom nježnom šaptanju u dubini naših duša. A 
ipak On pozna našu nedostojnost mnogo bolje od 
nas samih. 

Neka nas dakle ne plaši naša nedostojnost, nego 
neka nas još više zbližuje k Njemu koji je sama sve- 
tost, a kome je ipak »naslada boraviti među ljudskom 
djecom« 2 ). Nema ni jedne duše koja bi, po sebi, bila 
dostojna da se zove i da bude počasna straža Isu- 
sova, ali po Njegovoj volji nema ni jedne tako nedo- 
stojne koja bi imala biti isključena iz Počasne straže. 
Isus hoće svu svoju djecu oko Sebe, dobru i zlu, jer 
hoće da isva postanu dobra. »Presv. Srce Isusovo 
hoće da veliki broj duša svrne s puta izgub ljenja, te 
uništi u dušama kraljevstvo sotone, a podigne u nji- 
ma kraljevstvo ljubavi ... Ja ne znam za nikakvu 
drugu pobožnu vježbu koja bi u kraće vrijeme digla 
dušu do najveće savršenosti 3 ). 

Ovako piše sv. Margarita o pobožnosti Srcu Isu- 
sovu, a ovo možemo na osobiti način primjeniti na 
Počasnu stražu. Ona prima sve duše ,a opet sve po- 

1 ) Luk. 5, 8. 

2 ) Prič. 8, 31. 

3 ) Pisma sv. Margerite (iz »Manete in dilectione mea«.) 

maže u uspinjanju do najvećeg kršćanskog savršen- 
stva. Zato je ona za sve: za dobre da budu bolji, za 
griješne da postanu pravedni. Sredstva koja nam ona 
pruža, a koje smo ukratko izložili, najbolje pomažu 
i jednima i drugima. Treba samo pokušati, pa ćemo 
se sami uvjeriti, kao što su i mnogi drugi prije nas. 

Stupi dakle bez straha, pobožna dušo, u ovu du- 
hovnu vojsku koja se »okuplja oko najboljeg Srca, da 
se naučiš uređivati svoje srce prema Srcu Onoga 
koji je kazao: »Učite se od Mene, jer sam krotka i 
ponizna Srca. 1 ) A onda ćeš brzo osjetiti ono išto je 
Spasitelj nadodao: »I naći ćete pokoj svojim du- 
šama«. 

Kako da postanemo pravi počasni stražari? 

Dakle svaka duša dobre volje može postati po- 
časna stražarica. Ma kako griješna bila, čim se po- 
kajala i odlučila ljubiti dragog Boga, može stupiti u 
Počasnu stražu. Ali umiranje samome sebi, tj. ure- 
đivanje neurednih sklonosti, ide teško i polagano 
kod svih duša. To neka nas ipak ne straši. Zato 
upravo i stupamo u Počasnu stražu da se otresemo 
svojih starih mana i uvježbamo se u kreposti. Samo 
se služimo sredstvima koja nam ona daje. 

Da što lakše i sigurnije dođemo do toga cilja, 
dobro je da naš svagdanji život uredimo tako, da nas 
sve pomaže u posvećivanju svoje duše i u uspinjanju 
k Bogu. 

Prije svega treba da svaki svoj dan započnemo 
i završimo s Bogom. Ništa ne radimo i ne poduzi- 
majmo, dok se nijesmo dragom Bogu pomolili, dok 
Mu nijesmo prikazali svoju ljubav i želju da taj dan 
provedemo u Njegovoj službi, dok Miu nijesmo pri- 
kazali sve pothvate, sve poslove, sve žalosti i rado- 
sti koje nas toga dana čekaju i zamolili Ga da sve 
blagoslovi i pomogne nas da sve iz ljubavi prema 


!) Mat. 11, 29. 

Njemu vjerna izvršimo. Navečer Mu djetinje zahva- 
limo na svemu što smo taj dan dobra učinili i na 
svemu što nas je razveselilo, pokažimo Mu sve što 
nas je ražalostilo i molimo Ga da nam oprosti sve 
čime smo Ga uvrijedili. Tada će On podići svoju 
ruku na blagoslov, a mi ćemo »u miru spavati i po- 
čivati ne bojeći se neprijatelja, znajući da On nad 
nama bdije i da nas čuva.« 1 ) 

Sve su ovo na oko malene stvari, ali ako u ovo- 
me budemo vjerni svaki dan, možemo biti sigurni da 
su svi naši dani sveto provedeni. Ako ustrajemo u 
ovoj vježbi, brzo ćemo opaziti napredak u duhov- 
nom životu. 

Kad smo ovako svoje dane omeđašili sa mišlju 
na Boga, onda će i sve što u njima budemo radili 
biti za Boga i naše posvećenje. Uvijek pazimo na to 
da ništa ne radimo bez svrhe. Svaki i najsitniji naš 
posao neka imade svoju svrhu. Nije nas Bog posta- 
vio na ovu zemlju da se igramo, ili da trpimo bez 
ikakve svrhe, nego da si ovdje spletemo krunu koja 
će nas resiti kod Njega u raju, a mi sami da budemo 
Njegova najljepša kruna. Svsdti dah našega života 
neka je u tom duhu, neka se odnosi na vječnost. 

Ni ovo ne ćemo postići za jedan dan, ali ako oko 
toga uznastojimo, i ako to budemo prosili od Isusa, 
On će nam to udijeliti. 

Osobito najsvetiji naši čini, kao što je slušanje 
sv. Mise, sv. Ispovijed, sv. Pričest i pohađanje presv. 
Sakramenta, obavljajmo u tom duhu, upravljajući 
sve naše nastojanje na Boga i vječnost. Dragi Isus 
nam je i dao ova velika sredstva svojih milosti zato 
da nas čisti i posvećuje i ujedinjuje sa Sobom, dok 
u nebu ne zaronimo u Njegovo blaženo Biće. 

0 pojedinim prilikama naših dana ne možemo 
ovdje govoriti. Svatko pozna svoje, pa nčka tako 
uredi svoj rad da se ne gubi dragocjeno vrijeme u 
ništa, neka uredi tako da sve opremi, a na Boga ne 
zaboravi, nego da On bude središte svega. 

a ) Gen. 17, 1. 


UREĐAJ POČASNE STRAŽE. 


Isusovi slijedbenici na zemlji zovu se Crkva vojujuća, jer 
se bore protiv sotone, svijeta i vlastitoga tijela, dakle protiv 
zla, a za kraljevstvo Božje. Počasna straža sakuplja duše pod 
zastavu Srca Isusova da se bore za Njegovo kraljevstvo. Zato 
se i uredila na vojničku. 

1. NAŠ KRALJ je Isus Krist koga su Židovi zabacili, 
osudili i razapeli vičući: »Nemamo kralja!« — I danas se od 
Njega odmeću griješnici i bezbožnici. A ipak je On kralj vje- 
kova. Kraljem Ga pozdravljaju proroci, mudraci, sam se naziva 
Kraljem pred Pilatom. Kraljem Ga priznaje nebo, kraljem valja 
da Ga prizna i zemlja. On je kralj i središte sviju srdaca. Pri- 
jestolje Mu je Križ i Svetohranište. Tamo dolaze Počasni stra- 
žari da Mu drže stražu. Njegovo je kraljestvo nepobijedivo i 
trajno. Vladati će ljubavlju i njome pobijediti svoje neprija- 
telje. 

»Ovo će Srce kraljevati usprkos svojih neprijatelja. Bla- 
ženi oni kojima se posluži da raširi svoje kraljestvo!« 1 ) 

2. POKROVITELJI POČASNE STRAŽE; 

a) Blažena Djevica Marija, suspasiteljica svijeta, jer se 
s Isusom žrtvovala na Kalvariji. Ona, Gospodja presv. Srca, 
vodi i štiti Počasnu stražu. Okuplja oko presv. Srca djevice, 
zaručnice i majke, i najbolji je njihov uzor. 

b) Sv, Josip, hranitelj Isusov, štiti u Počasnoj straži kršćane 
svakoga staleža: radnike, težake, vojnike itd. 

c) Sv. Franjo Asiški slavni je vođa i uzor svih redovnika 
sa svojom serafskom ljubavlju i Isusovim ranama na tijelu. 

d) Sv. Franjo Saleški zagovara i štiti sve revne sveće- 
nike stražare koji vrše veliko djelo spasa duša u njivi Go- 
spodnjoj. 

e) Sv. Margarita Alalok, prva pouzdanica i učenica Srca 
Isusova, zagovara sirote, siromahe i patnike svake vrste. 

3. KRALJEVSKI DVOR jest Svetohranište. Ovamo dolaze 
Počasni stražari da vrše svoj sat straže barem u duhu ako ne 


) Sv. Margarita Alalok. 

mogu tijelom. Tu Mu se sa nevidljivim anđelima klanjaju, na- 
doknađuju za svoje i tuđe grijehe, ovdje Ga tješe, ovdje Ga 
zazivaju i primaju u svoje srce. 

4. KRALJEVSKA ZASTAVA pretstavlja duh i cilj Po- 
časne straže. U sredini naslikano je presv. Srce Isusovo pro- 
bodena kopljem. Iz Njega izlazi Krv. Povrh Njega gori plamen, 
znak ljubavi. Isto tako naslikan je crni križić kako ga je vidila 
sv. Margarita. Oko srca iz koga suklja sjaj i vatra spletena je 
trnova kruna. Unaokolo sjaja poredano je u okrugu dvanaest 
zvijezda, koje označuju dvanaestoricu apostola po kojima je 
svijet spoznao veliko čudo ljubavi, i dvanaest vrata na koja se 
ulazi u nebeski Jeruzalem. Tim brojem sv. Pismo označuje vri- 
jeme ovoga života. U tom se vremenu može raditi i zaslužiti 
plaća kod presv. Srca. Kod Počasne straže naznačuju satovi 
vrijeme kako se Počasni stražari redaju u svojoj službi. Radi 
ovakove razdiobe dobila je zastava ime Dobnik. Svaki sat ima 
svoje zasebne pokrovitelje s kojima Počasni stražari vrše svoju 
službu. Pogledaj na str. 57. Između trnove krune i satova ima 
više krugova gdje se mogu upisivati članovi. — Jedan ovakav 
dobnik izloži se javno u crkvi ili u kapeli Počasne straže. 

5. KRALJEVSKI POZDRAV Počasne straže jest Živio 
Isus! To je na uzvrat vike: »Propni Ga!« Ovim se pozdravom 
članovi pozdravljaju. — On nek se upisuje na početak pisama, 
izriče na početku govora, stavlja na vrh Dobnika. Ovaj usklik 
nek se vine iz srca u tuzi i nevolji, u veselju i radosti. 

6. KRALJEVSKA HIMNA. Počasna straža ima vlastitu 
himnu koja se zajednički pjeva iza javnih služba Počasne straže. 


SLUŽBE U POČASNOJ STRAŽI. 


1. Vrhovni Upravitelj. Izdaje sve diplome i nadzire izda- 
nja P. S. Na njega se valja obratiti u svim sumnjama pravila i 
©vega što se tiče P. S. Vodi glavnu propagandu udruge. Sjedi- 
šte mu je kod Nadbratovštine u Zagrebu. 

2. Upravitelji pojedinih biskupija, imenovani od biskupa 
za čitavu biskupiju. Paze na vršenje pravila, vode propagandu 
u biskupiji i imenuju pojedine upravitelje Bratovština, daju raz- 
jašnjenja, predsjedaju izboru Prvih revnitelja i revniteljica u 
biskupiji. Na njih se treba obratiti za sve što se ima isposlo- 
vati od biskupa ili Nadbratovštine za lakše postignuće potre- 
bitih stvari i dozvola. — Kod nas za sada nema ovakvih upravi- 
telja, pa se za sve treba obratiti vrhovnom upravitelju. 

3. Zasebni Upravitelji, obično župnici, upravitelji ili kape- 
lani različitih zavoda. Nastoje formirati vjerne počasne stra- 
žare od sebi povjerenih duša da postanu savršeni klanjaoci u 

duhu i istini; da postanu savršene duše i izabrani narod Božji. 
Upisuju i primaju članove, imenuju revnitelje i revniteljice, 
traže potrebite dozvole od biskupa, drže mjesečne sastanke i 
obrede. Mogu imenovati sebi zamjenike. Nastoje u svome kru- 
gu proširiti P. S. 

4. Revnitelji i Revniteljice su duše koje zajedno 
s Upraviteljima rade oko proširenja P. S. Mogu biti 
crkvene osobe i svjetovnjaci. Upoznavši najprije sami 
P. S. neka pokucaju na vrata dobrih duša, ne bi li ih 
po ovoj pobožnosti učinili svetijima, a na vrata loših 
ne bi li ih preko ove pobožnosti učinili revnima u slu- 
žbi Gospodnjoj. 

U tom svome radu neka se ne uzdaju u svoje sile, 
nego u pomoć presv. Srca. Neka samo dušama stvar 
razlože, a onda neka ostave da se same odluče. »Bla- 
ga pobožnost Srcu Isusovu treba da se uvuče kao 
balzam i dragocijena mast u srca koja si je naš Go- 
spodin izabrao, jer On traži sve iz ljubavi a ništa pod 
silu.« 1 ) 

Kad su jednom duše predobili, neka ih čuvaju u 
revnosti, a to će najbolje molitvom i svojom vlastitom 
revnošću. — Uvijek moraju raditi u sporazumu sa žup- 
nicima i Upraviteljima. Ako se namjere na nerazu- 
mijevanje, neka ponizno šute i čekaju čas Gospodnji. 

Revnitelji su tako zvani Prvi (primarni) i Redoviti. Prva 
imenuju Vrhovni upravitelj i upravitelji za biskupije. Oni se za- 
uzimaju za P. S. kod crkvenih osoba i rade na osnivanju Bra- 
tovština po biskupijama, župama i zajednicama kamo još ona 
nije doprla. Oni mogu imenovati revnitelje i revniteljice u bi- 
skupijama gdje P. S. još nije uređena. — Primarnim revnitelji- 
ma mogu biti imenovani Vrhovni poglavari samostanskih dru- 
žba i Redova i misionari. 

Redovite Revnitelje imenuju zasebni Upravitelji, 
ili gdje nema Bratovštine, Vrhovni upravitelj. Mora- 
ju imati: 1) Diplomu revnitelja, 2) Upisnik u koji sami 
unose imena članova sa satom straže, te koja od 
vremena do vremena šalju Bratovštini, ili Nadbratov- 


*) Sv. Margarita Alalok. 

stini gdje nema prve, 3) Moraju se brinuti za dijelje- 
nje listića revnitelja. 

Kad dobiju diplomu te postanu revnitelji, neka 
izmole molitvu na strani 95. Vjenčića. Kad upisuju 
članove, neka ih upute da se na dan upisa ispovijede 
i pričeste da mogu dobiti ipotpuno oproštenje, i da 
izmole pristupnu molitvu kao na strani 88. u Vjen- 
čiću. — Up isnice ndka potpisuju sami, a mjesto riječi 
»Upravitlej« neka stave Revnitelji. 

OPROŠTENJA I POVLASTICE. 

1. Oprošten ja. 

Na molbu Provincijala otaca Trećoredaca sveti Otac Pijo 
XI svojim Pismom od 7. srpnja 1928. udijelio je slijedeća opro- 
šten) a Nadbratovštmi P. S. u Zagrebu: 

Potpuno oproštenje 1) na dan upisa u P. S., ako se ispovi- 
jede i pričeste. 2) Na smrtnom času, ako se ispovijede i pričeste i 
zazovu slatko ime Isus. Ili ako to ne mogu neka Ga zovu srcem, 
a smrt prime kao kaznu za grijehe. 3) Na Božić, Tri Kralja, 
Uskrs, Uzašašće, presv. Srce Isusovo, ili slijedeće nedjelje, 
Bezgriješno Začeće BI. Dj. Marije, Malu Gospu, Navještenje, 
Očišćenje, Veliku Gospu, Sv. Franju Asiškog, Sv. Franju Ksa- 
verskoga, sv. Ćirila i Metoda, sv. Mariju Mandalenu, Sv. Mar- 
garitu Alalok, Sve Svete, Na uzvišenje i našašće sv. Križa, ako 
pohode crkvu Počasne straže i mole za slogu kršćanskih vla- 
dara, iskorjenjenje bezvjerstva, obraćenje griješnika i uzvišenje 
sv. Crkve. 4) Na Veliki četvrtak, prvi petak ili prvu nedjelju 
u mjesecu, na šest petaka ili šest nedjelja ispred blagdana presv. 
Srca, jednom na mjesec po volji, ako kroz mjesec svaki dan 
po cijeli sat vrše Počasnu stražu. 

Oproštenje od sedam godina i sedam četrđesetica dobivaju 
članovi svaki put kad pohode crkvu ili kapelu Počasne straže 
i u njoj mole po nakani sv. Oca pape, i to: na Obrezovanje 
Gospodnje, Prikazanje u hramu, Pohod BI. Dj. Marije, Sedam 
žalosti, na blagdan sv. Krunice, Ime Marijino, Ukazanje u 
Lurdu, Gospu od Milosti, Gospu KarmeLsku, Gospu od snijega, 
Sv. Marka Evenđelistu, na sve nedjelje u Adventu, na Sedam- 
deseticu, Šezdeseticu, Pedeseticu, Ćetrdeseticu, Četiri nedjelje 
ispred blagdana Srca Isusova, na svaki dan Kvaternog posta, 
u tri posna dana, svakog dana od Uskrsnog ponedjeljka do 
Malog Uskrsa uključno, ako obave pohod prema uputi i vla- 
stitoj pobožnosti. 

Oproštenje od sto dana dobivaju počasni stražari toliko 
puta, koliko puta pohode crkvu ili kapelu Počasne straže dok 
obavljaju sat straže, prema vlastitoj pobožnosti; zatim, koliko 
puta obave koje dobro djelo u Počasnoj straži, ili koliko puta 
izmole molitvu na 12. strani Vjenčića ili slijedeću: »Vječni 
Oče, primi u naknadu za potrebe svete Crkve i u naknadu za 
grijehe ljudi Krv i Vodu koja je protekla iz Rane Božanskoga 
Srca Isusova i smiluj nam se!« 

2. Povlastice. 

Članovi mogu dobiti sva gornja oproštenja, ako pohode koju 
drugu crkvu ili javnu bogomolju, ako u tom mjestu ne postoji 
crkva ili kapela Počasne straže, te ako ispune druge uvjete. 
Osobe redovničke ili -druge koje radi uzgoja ili zdravlja živu 
zajedno, mogu dobiti sva gornja oproštenja, ako pohode vlastitu 
kapelu ili crkvu, ako je imaju. Ako je nemaju, mogu pohoditi 
crkvu ili kapelu u kojoj se može slušati sv. Misa, samo ako 
i drugim uvjetima zadovolje. Svi članovi i članice mogu dobiti 
gornja oproštenja, ako zbog zapriječenosti ne mogu pohoditi 
crkve ili kapele bilo koje, isamo ako običavaju moliti Oče 
naš, Zdravo Marijo, Vjerovanje na čast presv. Srca sa uzdahom: 
»Slatko Srce mog Isusa, daj da Te ljubim sve to više!« 


LISTIĆI REVNITELJI. 

Da se Počasni stražari što revnije i postojanije 
vježbaju u krepostima, služi se ona sa tako zvanim 
listićima ir e v n i t e 1 j (i m a. To su mali letači 
sa kojom izrekom svetoga Pisma ili svetaca, sa krat- 
kim promatranjem o kreposti koja se tu preporuča, 
uputom o dotičnoj vježbi i kojim uzdahom. 

Ima četiri vrste tih listića: za svećenike, za re- 
dovničke zadruge, za svjetovnjake i za uzgojne za- 
vode. Svaka vrsta ima 33 listića na uspomenu 33 
godine života Isusova. 

Prvog petka u mjesecu ovi se listići spreme u 
kotaricu. Stražari ih pridižu prema svojoj želji ili na 
sreću. U zavodima će možda biti zgodno da se listići 
dijele javno, jer će tako donositi više ploda, budući 
da svi znadu u kojoj se kreposti imade tko vježbati. 
I sami poglavari mogu dodijeliti kojemu gojencu 

listić, ili mogu prepustiti da oni i zbiru spontano, oso- 
bito ako su to još manja djeca, — U Bratovštinama 
i posebnim središtima dijele se listići iza večernje 
pobožnoSti, a isto se tada vraćaju listići prošloga 
mjeseca, 

UPUTA ZA OSNIVANJE BRATOVŠTINA 
POČASNE STRAŽE 


1. Tko želi osnovati Bratovštinu valja da upravi na svog 
biskupa — Ordinarium loci — molbu kojom moli dozvolu za 
osnutak Bratovštine Počasne straže. Isto tako i molbu kojom 
od biskupa moli dozvolu da tu Bratovštinu smije pridružiti Nad- 
bratovštini, da tako Bratovština postane dionica svih oprosta 
i povlastica što ih uživa Nadbratovština, U molbi za osnutak 
mora se tačno naznačiti ime i prezime i služba upravitelja, 
župa, crkva i oltar gdje se želi podignuti Bratovština. Isto tako 
treba napomenuti da će budući upravitelji biti oni koji sada- 
njega naslijede u službi. 

2. Treba dostaviti biskupu (Ordinario loci) na potvrdu 
pravila Bratovštine, koja niže donosimo. 

3. Iza kako stignu gornje biskupske dozvole , upravi se 
molba na Nadbratcvštinu te se priklope sve biskupske dozvole, 
i od uprave Nadbratovštine traže se slijedeće isprave: a) Diplo- 
ma pridruženja, b) Diploma upravitelja, c) Iskaz svih oproštenja 
i povlastica, d) Slika P. S. koja se izloži kod oltara Bratovštine. 

Na temelju biskupskih akata i gornje molbe Nadbratov- 
ština izdaje sve gornje diplome te ih šalje upravitelju. Kad ih 
ovaj dobije, poslati će sve zajedno biskupu na uvid da dobije 
dozvolu za proglašenje oprosta. Biskup ih odobri i povrati mo- 
litelju, i istom sada može se podignuti Bratovština. 

Za samu proslavu osnutka neka se priredi što ljepši pro- 
gram: zajednička naknadna sv. Pričest, sv. Misa, propovijed, 
klečanje itd. Neka se pročitaju sakupljenima sa oltara svi spisi. 
Time se otvara upisivanje članova. — Za ove funkcije ima se 
blagosloviti slika Srca Isusova i izvjesiti kraj oltara Bratovštine, 
kao i ostale isprave i diplome da se vremenom ne izgube. 

O samoj proslavi neka se pošalje izvještaj Nadbratovštini. 


OSNUTAK ZASEBNOG SREDIŠTA POČASNE 
STRAŽE. 

U mjestima gdje već postoji Bratovština P. S., osim ako 
to nijesu veliki gradovi, ne može se osnovati Bratovština. 
Gdjegod se pak ne može zbog prilika osnovati Bratovština, kao 
na pr. u odgajilištima, zavodima, sjemeništima itd., tu će biti 
zgodno osnovati Zasebno središte. Upravitelji takvih župa, za- 
voda, sjemeništa, odgajališta itd., koji žele osnovati Zasebno 
središte neka ovako postupaju: 

1. Neka zatraže kod vrhovnog upravitelja Nadbratovštine 
diplomu Zasebnog upravitelja kojom im se dozvoljava osnutak 
Zasebnog središta i valjano upisivanje članova. 

2. Neka zatraže diplomu posinovljenja, koja ujedinjuje ovo 
Zasebno središte sa Nadbratovštinom ii čini ga dionikom svih 
Gprosta i povlastica. 

3. Neka zatraže veliki Dobnik-sliku koju će izložiti uz 
oltar Središta. 

4. Popis oprosta i povlastica, te ostale stvari potrebne za 
širenje P. S. 

Ovako osnovano Zasebno središte može valjano obavljati 
sve funkcije P, S., i javno, sa dozvolom biskupa. Međutim da 
svi članovi upisani u Zasebno središte uzmognu zadobiti sve 
oproste i povlastice Nadbratovštine, moraju se poslati Nadbra- 
tovštini kroz godinu dana sva imena sa određenim satovima 
straže da budu unesena u Imenik Nadbratovštine ili koje druge 
Bratovštine koja je valjano podignuta i pripojena Nadbratov- 
štini, 

Na ovakav vrlo jednostavni način upravitelji župa, za- 
voda, samostana, odgajališta, itd. mogu da sakupe mnogo do- 
brih duša koje će okruživati bez prestanka presv. Srce kao 
vjerna straža. Koliko će milosti isprositi, koliko kazna Božjih 
zaustaviti, koliko utjeha će 'donijeti Božanskom Srcu Isusovu! 
Dao Bog da svi pozvani razume želju Presv. Srca i sv. Otaca 
Papa! Dao Bog da se ispuni želja Pija XI što ju je izrazio u 
pismu našoj Nadbratovštini da naime ovim načinom »kod 
kršćana Jugoslavije sve više >. više uzraste pobožnost prema 
presv. Srcu Isusovu.« 

PRAVILA 

BRATOVŠTINE POČASNE STRAŽE PRESV. SRCA ISUSOVA 
podignute u crkvi dozvolom ...... biskupa 

1. Svrha ove pobožne udruge jest: slaviti, ljubiti, tješiti 
Đožansko Srce, ujediniti svaki dan, kroz sve satove dana, oko 
probodenog Srca Isusova, jednom vidljivo na Križu, a sada ne- 
vidljivo grijesima ljudi, srca vjernika i pobožnih duša da Mu 
nadoknade svojim klanjanjem i svojom ljubavlju radi nemara 
i uvreda koje Ono prima za tolika svoja dobročinstva, osobito 
u presv. Oltarskom Sakramentu. 

2. Članovi izabiru jedan sat u danu. Njihova se imena 
unašaju u Imenik članova. Kroz određeni sat, a da ništa ne 
mijenjaju na svojim običajnim poslovima i dužnostima, nastoje 
članovi što češće misliti na Gospodina našega Isusa Krista, oso- 
bito na Njegovo Srce u presv. Sakramentu, posvećujući Mu 
na osobiti način svoje misli, svoje riječi, dijela, patnje, a nada- 
sve svoju ljubav. 

3. Dobnik biva izložen kraj oltara Počasne straže. 

4. Članovi se sakupljaju svakog prvog petka ili nedjelje 
na dvije javne pobožnosti: u jutro sv. Misa naknadnica, naknad- 
na zajednička sv. Pričest, eventualno kratki govor; na večer po 
mogućnosti sat klanjanja. Ako to ne može biti, svakako neka 
bude blagoslov sa Presvetim, kratki govor ili čitanje i molitve 
u smislu P. S. koje imadu karakter naknade. 

5. Ništa ne veže pod grijeh. 

6. Ne traži se nikakva članarina. Milodari koji se svoje- 
voljno daruju upotrebljavaju se za uzdržavanje oltara Bratov- 
štine, uopće za potrebe P. S. i besplatno dijeljenje listića revni- 
telja, koji se dijele za dotični mjesec svakog prvog petka ili 
prve nedjelje na zajedničkoj službi Božjoj, ili ih svakome do- 
nose u kuću revnitelji. 

7. Pokrovitelji Bratovštine jesu: Naša Gospa od presv. 
Srca, sv. Josip, sv. Franjo Asiški, sv. Franjo Saleški i sv. Mar- 
garita Alalok. 

8. Glavna svetkovina Bratovštine jest svetkovina Presv. 
Srca Isusova. 

9. Vođe P. S. jesu: Blažena Djevica Marija, ®v. Ivan 
Evanđelist i sv. Marija Mandalena. 

10. Tumačenje svrhe, sredstava, pravila P. S. jest isto 
kako to drži i tumači Nadbratovština. 

11. Velečasni NN, (i njegovi nasljednici u službi) je upra- 
vitelj Bratovštine. Njega može zamjeniti drugi svećenik ili, do 
potrebe, koji član Bratovštine, 


SAT STRAŽE 

Preštamvano iz knjižice »Sat 
na dvoru Kralja Kraljeva««, od 
o. Josipa Dnjmovića . 

» Jedne večeri , dok sam klečala pred presv. Oltar- 
skim Sakramentom , na jednom osjetih kako mi se 
srce stišće na pomisao gotovo neprekidne osamlje - 
nosti u kojoj živi Naš Gospodin. Koji bi zemaljski 
vladar , govorila sam u sebi , htio živjeti u sličnoj za - 
puštenosti? . . . Na neiskazani sam način osjećala da 
je Bog predugo sve to podnosio i da želi ljudima 
dati sredstvo kojim bi učinio da nestane ove neho- 
tične nepažnje prema najvišem Veličanstvu i ova silna 
nezahvalnost prema najvećoj i najvelikodušnijoj Lju- 
bavi.« (M. Marija od Isusa.) 



Izvrsnost i korist ove vježbe 

1 Naš Gospodin Isus Krist pretrpio je neopisivo 
mnog u svojoj sv. Muci. To nam svjedoči vrt getse- 
manski, dvorište Heroda i Pilata, zatim strašno bi- 
čevanje, trnova kruna, put do Kalvarije, posebice 
užasno razapeće. O veličini Kristove Muke govori 
nam Judino izdanje, i Petrovo zatajenje, i poruga 
vojnika, i divljanje naroda, i poruga i smijeh prolaz- 
nika. Ali kao da sve to još nije bilo dosta. I po smrti 
zadade Mu mržnja ljudi i zadnju uvredu. Jedan od 
vojnika uze koplje i probode Mu presv. Srce, iz koga 
poteče i zadnja presv. Krv i Voda za spas čovječan- 
stva. Isusovo Srce je na Križu vidljivo probode- 
no oštrim kopljem okrutnog vojnika. Kolika uvreda 
presv. Srcu, koje kuca samo ljubavlju i milosrđem! 

Ovi žalosni prizori nastavljaju se kroz vjekove. 
Griješnici nevidljivo probadaju presv. Srce bez 
prekida: nevjerom, očajanjem, mržnjom, psostima, 
svetogrđima, neposluhom, nepoštovanjem roditelja i 
poglavara, smradom nečistih grijeha, ohološću, ne- 
umjerenošću, progonom sv. Crkve, sablaznima svake 
ruike, kršenjem petka i svetka, kinima, štampom, lije- 
nošću, grijesima sviju vrsta i broja . . . Danas je živo 
Isusovo Srce u Euharistiji. Tamo biva ono i nevidlji- 
vo ranjavano. 

Ali ipak našla se podno križa malena četa svetih 
duša koje su liječile i tješile presv. Srce svojom lju- 
bavlju i odanošću radi vidljive Rane na Srcu. Tu je 
BI. Dj. Marija, tu je sv. Ivan, tu je M Magdalena, tu 
su pobožne žene. To je prva Počasna straža koja je 
nadoknađivala i tješila presv. Srce poradi zadane mu 
Rane. 

Grijesi se nastavljaju i nastavlja se nevidljivo pro- 
badanje presv. Srca. I zato se nastavlja apostolat Po- 
časne straže,, i to pred Euharistijom — živim i real- 
nim presv. Srcem. Počasna straža nikla je na pod- 
nožju križa, a nastavlja se na podnožju oltara. To je 
misao i apostolat Počasne straže: nadoknađivati i 
tješiti presv. Srce zbog vlastitih grijeha i grijeha bi- 
jednih grešnika. 

Zar ne, divna je ovo misija! Naknada! Na nju 
smo obvezani — da se poslužimo riječima sv. Oca 
Pape Pija XI. — »iz jakoga razloga pravde .... da 
nadoknadimo Bogu poradi grijeha i uspostavimo po- 
korom povrijeđeni red«. 

Zar nije to divna misija! Tješenje! Ljubav nas 
ti era na tješenje Božanskog Patnika. Na tješenje smo 
obvezani »iz jakoga razloga ljubavi da tako trpimo 
s Kristom koji trpi i koji je ispunjen uvredama, poda- 
vajući mu tako našom malenkošću kakvu utjehu«. 1 ) 

Zar nije ovo izvrsna vježba? Kada vršimo sat 
straže mi se odazivljemo pozivu Kristovu što ga je 
upravio apostolima: »Duša je moja žalosna do smrti. 
Ostanite i bdijte sa mnom« 1 ) jedan sat. Tražio je od 
njih sat bdjenja, molitve i tješenja. Na drugom mjestu 
tuži se Isus preko proroka: »Tražio sam tješitelja i 
nisam ga našao«.*) Ako nije Krist našao to tješenje 
kod onih kod kojih ga je morao naći, našao ga je kod 
svojih Počasnih stražara. 

Bogu je grijehom oteta čast, ali mu je povraćena 
naknadom Počasnih stražara. Pravda Božja traži svoje 
ili ovdje ili na drugom svijetu. Počasna straža plaća 
ovdje dužnu otkupninu, i to ne samo za sebe nego 
i za druge. 

Počasna straža plaća i oslobađa braću teških 
kazna. Odazivlje se pozivu Božjemu koji veli: »Oslo- 
bodi bližnjega prema snazi svojoj«. 4 ) Ovim činom po- 
kazuje Počasna straža vanrednu ljubav spram grešni- 
ka. Ljubav je i obilježje Isusovih prijatelja i učenika. 


x ) Pijo XI. 2 ) Mat. 26, 38. 3 ) Ps. 68. 4 ) Ecl. 29, 27. 

Jedino »duša grešnika neće se smilovati bližnjemu 
svome«. 1 ) 

Veliko djelo vrši Počasna straža u svom satu 
straže, jer vrši naknadu. A naknada je Božansko 
djelo — riječi su Pija IX — namjenjeno da spasi čo- 
vječanstvo. 

Iz ovo nekoliko nabačenih misli moći će čita- 
telji da si predstave izvrsnost i korist 1 sata straže 
koji se dnevno vrši u Počasnoj straži. 

2 Ali još nešto. Rekli smo da je sat straže izvrsno 
djelo. Ali izvrsnost i veličina vježbe otskočit će, ako 
spomenemo da se vježba sata straže obavlja bez pre- 
kida, u sva 24 sata dana. Ako se presv. Srce nepre- 
stance vrijeđa, Počasna straža neprestance nadok- 
nađuje. Velike su čete griješnika, ali su velike čete 
i Počasne straže. Svakoga sata na stotine tisuća stra- 
žara nalazi se podno oltara da podaje uvrijeđenom i 
probodenom Srcu neprestanu i dužnu slavu, ljubav 
i naknadu. Čim svrši jedan sat odmah su pripravne 
velike čete Počasne straže da nastave vježbu nakna- 
de i tješenja. Kako satovi slijede tako se redaju i čete 
Počasne straže. Ne ostavljaju nikada Isusa sama u 
Otajstvu Ljubavi. I ova besprekidna straža podaje po- 
sebnu izvrsnost ovoj divnoj udruzi. 

3 Sat straže izvrsna je naknada za izgubljeno 
vrijeme. Koliko ima toga izgubljenog vremena, ili, što 
je još gore, zlo upotrebljenog vremena! Koliko je bilo 
lijenosti i nemara za Boga i dušu . . . Možda i kod 
tebe. Koliko tamnih sjena . . . strašnih nereda . . . kako 
je žalostan taj pogled . . . ! Sjećaš se? Bolje ne otkri- 
vati ljute rane . . . Prolazili su dani spasa a na to nisi 
mislio. Još gore obeščastio si vrijeme. Doći će čas 
kada više neće biti vremena . . . Evo ti izvrsne vježbe 
sata straže da svojom revnošću nadoknadiš i ispuniš 
silne praznine vremena. Evo ti najljepšeg sata koji 
može za tebe da bude posebnim načinom ispunjen do- 
brim djelima. 


*) Prov. 21, 10 

Ali koliko ima ljudi koji dobro upotrebljuju vri- 
jeme? Koliko ih ima koji misle na ono jedno potre- 
bito? U tom vremenu što im ga dobrota Božja podi- 
jelila mogu da mnogo čine na slavu Božju i spas svoje 
duše. A ipak možda cijeloga života spavaju tvrdim 
snom griiješnika. Nikada ine izađoše iz svojega ništa- 
vila, nego u vremenu iskopaše sebi dublji grob u pa- 
klu! »Ima toliko životinja — piše neki duhoviti pisac 
— koje imaju tu prednost da se nazivlju razumni- 
ma, pače životinje koje žive 60 — 80 godina te na 
koncu bivaju odnesene u grob a da nikada nisu izašle 
iz svojega — ništa! Dugo vrijeme života upotrebiše u 
ništa i grijeh!« — Eto misije Počasne straže da na- 
doknadi toliki nered braće što savršenijim načinom 
posvete sata straže, što će biti ujedno sveti protest 
proti nikakvoga ili griješno upotrebljenog vremena! 

4 Sat straže jest sat milosti. Zrake presv. Srca 
prosvijetlj uju dušu. Duša tako prosvijetljena gleda 
svijet s visoka i u pravom svjetlu. Duša će se uvjeriti 

0 prolaznosti i ništetnosti svijeta i njegovih naslada 

1 čara. Držat će vrijednim samo ono što je Božje, 
vrhunaravno i vječno. Ova vježba uplivat će toliko na 
dušu, te će se naučiti da produži istom vježbom tako- 
đer izvan sata straže, da živi svoje vrijeme u intim- 
nom, trajnom i ugodnom razgovoru sa svojim Bo- 
gom. Kako tada postaje sav život jednostavan i 
lijep! . . . 

Kroz sat straže padaju zrake presv. Srca silovi- 
tije na naše srce. To ljubavlju raspaljeno Srce otopit 
će naše hladno srce da živi, kuca i radi ono što od 
nas tražii Bog preko naših dužnosti. Naučit ćemo se 
raditi za volju Božju, koja nam se ukazuje u Božjim 
i crkvenim zakonima i u zapovijedima naših (pretpo- 
stavljenih. Iza sata straže izaći ćemo prosvijetljeni u 
razumu i topla srca poput Mojsija sa brda. Mojsije 
se razgovarao s Bogom na Sinaju te je bio obilježen 
sjajem na čelu a u srcu toplinom ljubavi spram Boga 
te je dao srušiti sve idole što ih Izraelci bijahu po- 
digli. Naši idoli su grijesi i strasti koje ćemo u satu i 

iza sata straže većom revnošću čupati i rušiti. Pro- 
svijetljeni razum i jaku volju dat će nam zrake presv. 
Srca, u čijem smo sjaju prebivali kroz jedan čitavi sat. 

5 Sat Straže je sat molitve. Mnogi ne će moći 
provesti sat u molitvi u užem smislu riječi. Mnogi će 
vršiti sat između svojih dnevnih iposala. I to je mo- 
litva u širem smislu riječi. A što je molitva? Tko bi 
mogao da izreče njezinu korist? Molitva nas jača, 
tješi, umiruje. Molitva je poluga koja nas diže od 
grijeha. Molitva je sredstvo naše posvete i našega 
spasa. Sveci vele: ko moli, taj se spasava, ko ne moli, 
taj se upropašćuje. Stranice sv. Pisma, koli novoga 
toli staroga zavjeta, pune su preporuka za molitvu- 
Nema sveca čiji život nije bio neprekidna molitva. 
I sam naš Gospodin posvetio je molitvi veliki dio 
svoga vremena i života. O molitvi napisane su čitave 
knjige. 

Molitva je razgovor s Bogom. Kakvo je to dijete 
koje bježi ispred svoga oca, koje neće da progovori 
s ocem ni riječi. To je sramota za dijete. I zato su 
sramotni vjekovi u kojima je sramota moliti se, veli 
neki duhoviti pisac. Vjekovi molitve su najblistaviji 
vjekovi čovječanstva. Molitvom možemo sarađivati u 
svim poslovima. Molitvom možemo graditi budućnost 
kakvu nas volja. 

Sat straže je sat molitve u užem i širem smislu. 
Iščekujmo velikom željom i vršimo toplom ljubavlju 
taj sveti sat molitve! 

6 Sat straže je sat razmišljanja« Već se prorok 
tuži kako je sva zemlja pusta i prazna, jer niko ne 
promišlja srcem. Htio je reći: niko ne promišlja, zato 
nema ni dobrih djela ni kreposnog života. Jedino raz- 
mišljanje nas na to tjera. 

Osobito danas treba da istaknemo potrebu raz- 
mišljanja, danas u ovo površno i frivolno doba. Da- 
nas treba istaknuti potrebu kako se valja u svojoj 
nutrinji baviti svetim i uzvišenim mislima u doba 
sveopće pličine i nesposobnosti za sve što je umno i 
visoko, za sve što nas upućuje na vrhunaravno. Sat 

straže izvrsno bi došao ovom naraštaju koji je samo 
upućen na jelo, pilo, užitak, lijepo i oličeno lice, koga 
zablješćuje sjaj zlata i visoka karijera; danas kada 
se ni zašto cijene jedino trajne, neoborive, istinite i 
vječne vrednote. Na njih nas upućuje izvrsno vježba 
sata dnevne straže. 

7 Sat straže je sat vježbe u prisutnosti Božjoj. 
»Hodaj preda mnom« 1 ) reka je Gospodin Abrahamu. 
Počasni stražari kroz sat straže hodaju pred Gospo- 
dinom, jer hodaju u prisutnosti Božjega Srca. Ova će 
vježba donijeti duši vanrednih koristi. 

Prisutnost Božja čuvat će dušu od grijeha. Ta, i 
dijete neće da ukrade u prisutnosti majke komadić 
šećera. »Zar mogu da sagriješim pred očima Boga 
svoga« govori pravedni Josip u Egiptu i čista Suzana 
u Babilonu. Slično mogu da za sebe reku i Počasni 
stražari presv. Srca. Sat Straže bit će za njih sat ču- 
vanja od grijeha. 

Prisutnost Božja bit će vježba u kreposti. U satu 
straže lebdi pred nama sjajni primjer svetosti Božan- 
skog Srca. Dok gledamo to Srce u neizmjernoj pu- 
nini ljepote i kreposti, dotle se ne možemo oteti pri- 
vlačivosti i sjaju njegova primjera. I zato će duša u 
satu straže postati poniznija, ljubežljivija, revnija, 
čišća, Bogu odanija, svetija . . . S druge opet strane, 
duša će u satu straže postati jačom, srčanijom i od- 
važnijom u isnašanju bolova, križeva i patnja života, 
znajući da ju prate pogledi miloga Spasitelja. Veselim 
licem ponijeti će križeve i svladati napasti, i time na- 
predovati u kreposti. Već je i patnički Job govorio* 
»Gospode, stavi me u za se neka osjetim blizinu tvo- 
ju, a onda neka se proti meni digne bilo kakva na- 
vala, ja je se neću bojati«. 2 ) Ako je već poganin Se- 
neka pisao poganinu Lucilu neka se ugleda u primje- 
re dobrih ,ako želi da se očuva grijeha i povede za 
primjerom njihovih kreposti, koliko više možemo da 
preporučimo svim dušana dobre volje dnevni sat 


*) Gen. 17, 1. 2 ) Job. 17, 13. 

straže koji će ih uputiti na prisutnost Božju i primjere 
savršenog Srca Kristova, koji će ih jakim glasom po- 
zvati na mržnju grijeha i nasljedovanje kreposti! 

8 Sat straže je škola trpljenja. Bol je naša ba- 
ština na zemlji. Svakome je namijenjen kalež koga 
mora /iisikapiti do dna. Htjeli ili nehtjeli, taj kalež gor- 
kosti valja da ispijemo. U istinu to se protivi našoj 
sjetilnoj naravi. Isusovo Srce je najbolja škola vese- 
log trpljenja. U toj školi borave stražari kroz čitav 
jedan sat u danu. Oni promatraju vidljivo ranjeno 
Srce Isusovo na Kalvariji i presv. Srce u Euharijstiji, 
gdje je nevidljivo ranjavano. Oni gledaju trajem okru- 
njeno Srce, oni vide križ na tom Srcu, oni vide oštro 
koplje. Sve će ovo dati rijetku odvažnost ovim duša- 
ma da ponesu i oni svoj križ na svoju Kalvariju, da 
ispiju veseljem kalež bola do dna. 

Na koncu zapamtimo da Isus pozna našu mloha- 
vost i neodlučnost što se tiče križeva i bolova, i zato 
nas pozivlje svom Srcu govoreći: »Dođite k meni svi 
nevoljni i opterećeni i ja ću vas okrijepiti«. Okrije- 
piti će nas svojim primjerom i svojom milošću. 

Osobito danas naglašavamo ovu misao u doba 
sveopće klonulosti, očaja i pesimizma. Danas kad je 
život tako kompliciran i težak te si mnogi jadnici 
oduzimlju i vlastiti život na svoju vječnu propast i na 
tešku sablazan bližnjega. Bliže presv. Srcu, vi duše, 
što paftite! Hajdete jedan sat dnevno u školu presv. 
Srca i pojavit će se ugodni smješak na vašim očajnim 
usnama! 

9 Sat straže je sat zasluge. Počasne stražare čeka 
obilna nagrada na nebu. Isus je rekao da će obilno 
nagraditi i šaču hladne vode podane bližnjemu u nje- 
govo ime, a počasni stražari ne samo da vrše dobra 
djela i čine kreposti za sebe, već se mole i za bližnje- 
ga. Oni prose presv. Srce neka se smiluje i oprosti 
bijednim grešnicima. Time doprinašaju pomilovanju 
i spasu bližnjega. To je veliko dobro djelo. Tu nije 
samo čaša hladne vode, tu je duša Bogom stvorena i 
Kristovom krvlju otkupljena. — Počasni stražari mole 

i za pomilovanje duša u čistilištu- Koliko duša je 
možda oslobođeno od strašnih onih muka i u raj pri- 
vedeno molitvama i dobrim djelima pobožnih stra- 
žara. Te duše su Božje prijateljice i Kristove zaruč- 
nice. Bog će to preobilno nagraditi. 

Sat straže je i sat t jesenja presv. Srca. Ako on 
već preobilno nagrađuje djela ljubavi spram bližnje- 
ga, kako neće najobilnije nagraditi duše koje se trse 
da svakog dana kroz cijeli jedan sat tješe bolno Kri- 
stovo Srce? I zato se članovi udruge mogu punim 
pravom nadati i očekivati čas u kom će ih Isus po- 
zvati na nagradu. Obilnom su mjerom mjerili, pa će 
im se obilnom i odmjeriti! 

10 Napokon sat straže je sat slave Božje. Svrha 
naša na zemlji je u prvom redu podavanje slave Bogu. 
Kada slavimo presv. Srce slavimo samoga Boga, jer 
je ovo Srce samo Božje Srce. Slavimo to Srce kroz 
sat straže svojim molitvama, svojim prikazivanjima, 
svojim žrtvama, svojim patnjama, svojom odanošću i 
ljubavlju. Mi priznajemo njegovo vrhovno gospodstvo. 
Priznajemo vrhovnu vlast Krista Kralja, vlast koju 
Mu je podao Otac nebeski! »Kralju vjekova besmrt- 
nomu svaka čast i slava!« 

Lijepi su to prizori i za same anđele Božje! Ta 
što će biti nebo nego vječna i savršena Počasna stra- 
ža, gdje ćemo vijekom pjevati himne slave i ljubavi 
pobjedonosnomu Srcu Isusovu, dok mu sada u sato- 
vima straže pjevamo pjesme naknade i utjehe! Pre- 
sveto Srce podijelilo da jednom okruže u nebu svi 
počasni stražari kraljevski prijestol Kristov u savr- 
šenoj ljubavi Božjoj! 

Kako da ovršiš sat straže 

Lijepa je vježba i divni plodovi sata straže. Ali 
oni će se tek onda postići, kada se nauče naši člano- 
vi i članice da obavljaju što bolje i savršenije svoj 
dnevni sat straže. Da pak što bolje i savršenije ovrše 
članovi sat straže, ovdje ćemo iznijeti način, kojim 

će se moći poslužiti u vršenju svoga sata straže. Ve- 
limo: moći će se poslužiti, jer nijesu vezani na ove 
upute tako, kao da ne bi mogli i na svoj vlastiti na- 
čin obaviti sat straže, budući je ova vježba ostavlje- 
na na potpunu volju pojedinaca tako, da si oni sami 
mogu izabrati način prema svome raspoloženju i spo- 
sobnosti. Svaki vrši svoj sat kako hoće i može, Sv, 
Crkva ostavila je u tome potpunu slobodu. Ništa nije 
za taj sat tako zapovijeđeno, da bi se moralo ovršiti. 
U tom se sastoji izvrsnost i lakoća ove lijepe vježbe. 
Izvrsnost: jer je već naš Gospodin rekao sv. Mar- 
garili Alakok kako on hoće i želi da se u pobožnosti 
prema Njegovom Srcu vrši sve iz ljubavi a ništa pri- 
siljeno. Lakoća je u tome, što se ne zahtijeva neko 
posebno duševno raspoloženje i vrijeme. Svaki vrši 
sat straže kako znade i može u crkvi i izvan crkve, 
u molitvi kao i pri poslu, u službi kao i za vrijeme 
odmora, u kući kao i na putu, za vrijeme rada na po- 
lju, u školi, u uredu, pri trgovini, u radioni, danju i 
noću, svagdje i svagda. 

Premda nema posebnih naredaba glede načina 
kako da se vrši sat straže, ipak ćemo dati neke opće- 
nite upute kojima se mogu poslužiti članovi i članice 
udruge u vršenju ove pobožne vježbe. Ako u ovim 
crtama ne nađu sebe i svoje okolnosti, ono će barem 
moći iz njih zaključiti kako da se vladaju pri svome 
satu straže. 

Počasni stražari mogu da se nađu u trostrukom 
položaju za vrijeme sata straže: 1) mogu sat proći 
pred Svetotajstvom, 2) mogu ga ovršiti u molitvi kod 
kuće, 3) mogu ga obaviti vršeći svoje obične dnevne 
poslove. Pokazat ćemo način kako da se vladaju u 
sva ova tri položaja. 

1 Sat straže pred Svetohraništem. Ima tako sret- 
nih duša da mogu cijeli svoj sat straže sprovesti pred 
Isusom u Svetotajstvu, na istinitom dvoru Kralja 
kraljeva, tamo gdje On nevidljivo živi i kraljuje, pred 
njegovim živim Srcem koje neizmjernom ljubavlju 
kuca, Ko sretniji od tih duša? Moraju da nose u svom 

srcu nježnu zahvalnost spram Gospodina, kada ih je 
toliko odlikovao, te im podijelio toliko slobodna vre- 
mena da mogu cijeli jedan sat sprovesti do nogu Nje- 
govih, Neka to najdragocjenije vrijeme upotrebe što 
savjesnije i savršenije, — Kad dakle udari njihov sat 
neka pobožno i sabrano stupe pred Isusa u Sveto- 
hraništu. Neka se svom Kralju duboko poklone. Neka 
ožive vjeru u njegovu realnu prisutnost. Neka na po- 
četku sata učine duhovnu pričest željom da se sa Go- 
spodinom što uže sjedine. Svoj sat straže mogu po- 
dijeliti u četiri dijela prema četiri četvrta sata. Prvi 
četvrt upotrebit će u klanjanju Isusovom Božanstvu, 
priznavajući Njegovu svemožnost, sveznanje. Neka 
mu reknu kako priznaju njegova kraljevska prava nad 
svojim tijelom, nad dušom, nad svim svojim poslovi- 
ma, poduzećima, namjerama. Neka mu reknu kako 
žele da sav njihov život bude isključivo njemu posve- 
ćen* kako žele da se svi ljudi pokoravaju njegovoj 
volji, da ga cijeli svijet ljubi i štuje. Neka mu prikažu 
željom sav svijet i njegove čare i sjaj, sve nebo i nje- 
govu slavu, sve čistilište i njegove muke, u znak nje- 
gove vlasti, a u svrhu da ga sve slavi i časti. Ta On 
je Kralj kome valja da se pokloni svako koljeno na 
nebu, na zemlji i pod zemljom. Njemu pripada svaka 
čast i slava. — U drugom četvrtu molit će naknadne 
molitve, naknadnu otprošnju i molitve sličnog sadr- 
žaja, To zato da nadoknade sve nerede koje prave 
griješnici ne priznavajući njegova kraljevska prava i 
vređajući ga hladnoćom i grijesima svake vrste. Molit 
će za sebe, za griješni svijet, za ispokoj duša u ■ cisti- 
listu. — U trećem četvrtu neka mole za potrebite 
milosti koje im trebaju u životu osobito onoga dana. 
Neka Mu preporuče potrebe duše i tijela, službe i po- 
ložaja. Neka se sjete potreba sv. Crkve, sv. Oca Pape, 
biskupa, svećenika, svoga ispovjednika, upravitelja, 
svoga naroda, svoje obitelji, prijatelja, znanaca, ne- 
voljnih i bližnjih. Neka preporuče dobroti presv. Srca 
nakane što su kroz taj sat preporučene članstvu. 
Neka se sjete potreba stražara i stražarica kao i po- 

treba udruge željom da presv. Srce raširi ovu udrugu 
u kojoj se oni osjećaju tako sretnima. — U zadnjem 
četvrtu neka uvjeravaju presv. Srce o svojoj odano- 
sti, vjernosti, ljubavi spram njega. Neka Ga prose za 
njegov sveti blagoslov. Taj blagoslov neka sade nad 
sve one i ono što žele da bude po Isusu blagoslov- 
ljeno. Napokon pitaju ga za oprost ako su ga nečim 
kroz sat uvrijedili. Bit će dobro da na koncu obave 
duhovnu pričest i tako s Njime sjedinjeni da se po- 
božno udalje. — Koji put će te duše biti posebno ras- 
položene te će voljeti slobodno i bez formula odgo- 
varati Isusu od srca k Srcu. Neka slobodno slijede 
Duha koji ih vodi. Bolja je molitva srca nego knjiga. 
Koji put će biti suhi pa će im dobro doći usmena mo- 
litva. Neka se posluže molitvama u Vjenčiću, Koji put 
će većinu sata proći u razmatranju. Njihovo će im 
osobno raspoloženje reći kako da ovrše sat straže. 
Ljubav će naći i misli i riječi i načina . . . 

2 Sat straže kod kuće. Malo će ipak biti tako 
sretnih duša, te će moći cijeli sat proboraviti pred 
Svetohraništem. Možda će moći samo koji čas da ga 
pohode. To će biti vrlo lijepo. Međutim će se naći 
duša koja će moći sprovesti svoj sat u molitvi kod 
kuće. Bit će si odabrale onaj sat straže u kome se 
mogu kod kuće redovito sabrati. Ovakve duše neka 
se pri početku sata prenesu odmah mišlju i srcem 
pred Svetotajstvo. Bit će dobro da se okrenu prema 
Svetotajstvu bližnje crkve. Ako imaju lijepu sliku 
presv. Srca kod kuće neka pred njom vrše sat straže. 
Neka se Isusu u duhu poklone. Neka Mu posvete po- 
sebice svoje misli, riječi i djela toga sata u naknadu 
i zadovoljštinu. Neka Mu posvete svoje križeve, bo- 
love što ih imaju da podnesu kroz taj sat. Moći će 
inače ovršiti slično sat straže, kao da bi bile pred 
Svetotajstvom. Koji dan bavit će se mislenom moli- 
tvom, drugi dan usmenom. Naći će zgodnih molitava 
u Vjenčiću. Mogu moliti krunicu presv. Srca. Osobito 
će više puta kroz sat ponoviti dragocjeno prikazanje 
Krvi i Vode u naknadu i zadovoljštinu za sebe, svijet 

i čistilište. Mogu da obave više puta duhovnu pričest. 
Neka se sjete nakana udruge kroz sat. Mogu vršiti 
djela i drugih udruga kao: Trećega reda, Apostolata 
molitve, sv. Krunice, Marijine kongregacije . . . ako 
su tamo upisane. Neka nastoje sačuvati pobožnost i 
sabranost duha misleći na presv. Srce u Svetohrani- 
štu, koje je nevidljivo ranjeno našim grijesima. To 
Srce traži našu naknadu, tješenje i ljubav. Neka sve 
to nađe Isus u našem srcu kroz sat naše straže. Bit 
će presv. Srcu osobito mila naša naknada, ako je sje- 
dinimo sa naknadom Njegove Majke, koja se za spas 
svijeta prikazala i žrtvovala. Sjedinimo se također, 
sa pokroviteljima sata, sa svim počasnim stražarima 
koji istoga sata s nama vrše sat straže. Neka Isuso- 
vom Srcu prikažu u naknadu i utjehu sve zasluge 
dobrih duša, svetaca. Žar našega srca savjetovat će 
nam najbolji način kako da pređemo svoj sat. Na 
koncu neka se još jednom sjedine sa presv. Srcem i 
neka završe sat. 

3 Sat straže pri poslovima. Velika većina čla- 
nova i članica neće moći ovršiti svoj sat u crkvi ni 
kod kuće u molitvi. Oni su zaokupljeni dužnostima 
svoga staleža koje im ne dozvoljavaju toliko slobodna 
vremena. Oni su kroz svoj sat zaokupljeni poslovi- 
ma u kući, na polju, u uredu, u školi, u radioni . . . 
Često puta vršit će sat dok putuju, dok razgovaraju, 
dok uče, dok predavaju, dok primaju ili vraćaju po- 
sjete, dok su na šetnji ili odmoru. Ništa zato. Neka se 
zato ne rastuže misleći da ne vrše dobro svoj sat zbog 
toga što ne mogu čitavi sat moliti i razmišljati. Nema 
toga položaja i posla pri kome ne bismo mogli da 
o vršimo svoj sat. U tom se sastoji i posebna odlika 
sata. I zato nema osobe, koja ne bi mogla vršiti ovu 
pobožnu vježbu: redovnik, svećenik, učenjak, neuk, 
radnik, učenik, zdrav i bolesnik, mlad kao i star., onaj 
koji je napredovao u kreposti kao i početnik. Kad si 
dakle primoran da obavljaš sat straže za vrijeme 
svojih običnih posala nemoj se zato uznemiriti. Pijo 
X. i Lav XIII. imali su na primjer sat straže od 11 — 12 

u jutro. Upravo tada trajale su mnogobrojne audi- 
jenee, pa ipak znali su da vrlo dobro ovrše svoj sat 
straže. — Čim dakle udari tvoj sat stupi mišlju časkom 
Isusovom dvoru — pred Svetohranište. Tamo se 
nalaze u dubokom klanjanju tvoji zaštitnici i pokro- 
vitelji sata. Pokloni se i ti s njima najsvetijemu Srcu. 
Prikaži mu sat za općenite i posebne nakane udruge 
propisane za taj sat. Sjedini se sa svim članovima 
kojii toga sata iširom svijeta, osobito u domovini, 
obavljaju svoj sat. Ako možeš, učini na početku i na 
koncu duhovnu pričest. Nastavi zatim mirno svoje 
obične poslove. Prikaži ih u naknadu i zadovolj- 
štinu. Osobito opetuj od vremena do vremena, prema 
mogućnosti, stri j elovite molitvice i uzdahe. Radi 
većom marijivošću, točnošću, strpljivošću, većim ve- 
seljem, poslušnošću, odanošću, blagošću, Ijubezlji- 
vošću, većom ljubavlju spram presv. Srca. Nastoj 
koliko možeš sačuvati sabranost duha, te misli da te 
gleda i prati pri tom poslu slatki pogled tvoga Go- 
spodina iz Svetohraništa. Radi u njegovoj prisutnosti. 
Obavi u mislima dragocjeno prikazanje Krvi i Vode. 
Ne treba da ko opazi da vršiš sat straže. Ako ne 
možeš ništa moliti i biti dulje sabran, a ono vrši 
svoje poslove dobrom nakanom da počastiš i zado- 
voljiš i utješiš presv. Srce i dobro si ovršio sat. Bilo 
kako da obaviš sat prema svojoj mogućnosti i spo- 
sobnosti, dobivaš oprost za svaki sat od 7 godina 
i 7 četrdesetica, kao i onaj koji taj sat proboravi 
pred živim Isusovim Srcem u Euharistiji. Dakle vidiš 
da sv. Crkva ne traži u Počasnoj straži ništa po- 
sebnoga od tebe za sat straže. Na koncu pokloni 
se dragome Bogu u zajednici presv. Srca, a presv. 
Srcu u zajednici sa pokroviteljima sata i zatraži 
Isusov blagoslov i tako završi svoj sat. 

Ovaj tako laki način sata moguć je svakome i 
može donijeti dobrim dušama vanrednih koristi. 
Svako ko drži do slave, ljubavi i naknade presv. 
Srcu nastojat će stupiti u Počasnu stražu da i on bude 
u društvu tolikog broja duša rasijanih po svim kon- 

tinentima svijeta, koje vrše vježbu straže. Ova po- 
božna vježba tako je omiljela pobožnim dušama, da 
se nalazi u četama Počasne straže više od 16 milijona 
duša obojeg spola. Počasnu stražu i njezin sat za- 
volile su redovničke osobe obojeg spola, zatim 
svećenici i visoki crkveni dostojanstvenici, te su i 
oni stupili u velikom broju pod njenu zastavu. Nju 
su zavoljeli vrhovni Glavari sv. Crkve sv. Oci Pape, 
te dali svoje ime ovoj udruzi. Pijo IX. je govorio: 
»Jedna od najljepših mojih utjeha je ta što sam prvi 
počasni stražar presv. Srca Isusova«. Lav XIII. je 
pisao: »Ja sam počasni stražar. Neka mi se mjesečno 
šalje moj pobudni listić ... ja dnevno vršim svoj sat 
straže.« Papa Pijo X. dao se upisati na prvo mjesto 
u Počasnu stražu kod centrale u Rimu i u Burgu. — 
Sigurno ćeš i ti sa ovako plemenitim i svetim dušama 
zavoljeti ovu udrugu i njezinu vježbu — dnevni sat 
straže, te ćeš taj sat po mogućnosti što bolje obav- 
ljati. Ako pak ne pripadaš udruzi, postarat ćeš se 
da što prije u nju stupiš. Kako će ti na samrtnoj 
postelji biti voljko pri srcu, da si svakog dana bio 
posebnim prijateljem i dvorjanikom onoga Kralja, 
koji će te do malo suditi. Ti se nećeš bojati stupiti 
pred Njegov sud. S pravom ćeš se nadati da će te 
tada pozvati na svoj nebeski dvor da budeš kroz 
svu vječnost njegov počasni stražar. Presveto Srce 
neka ti to udijeli! 


Općenite upute 

1 Svoj sat straže izabere svaki član i članica 
udruge. Taj sat biva unesen u imenik članstva i ne 
mijenja se. Uvijek ostaje isti. Jedino s valjanih 
razloga može se izmijeniti dozvolom upravitelja. 
Neka stoga izabere svaki član najzgodniji sat već 
prema svojim prilikama života. Bit će najzgodnije 
da si izabere sat u kom će moći, barem neko vrijeme, 
da se bavi molitvom. Možda će to biti u jutro, možda 
oko podne, možda na večer. Moći će ko izabrati sat 


55 


za vrijeme dok vrši ostala pobožna djela ili prisu- 
stvuje ili pak vrši koju svetu funkciju u crkvi: za 
vrijeme sv. Mise, blagoslova, sv. Krunice, oficija, 
razmatranja. Jedan seljak izabrao je sat od 11 — 12 
o podne, te veli: »Tada dolazim s polja umoran 
kući, često ne nađem ništa pripremljena da se okri- 
jepim, pa će to biti zgodno da nešto pretrpim u 
naknadu i na čast presv. Srca.« Drugi piše: »Uzimljem 
sat sa Anđelima. Moja je služba uzgoj mladeži, pa 
ću nastojati većom marljivošću uščuvati povjerene 
mi dušice dobrim i čistim anđelima.« Treća moli: 
»Naznačite mi sat od 10 — 11. Tada dolazi u moj 
ured mnogo stranaka. Budući da sam nestrpljiva, 
nastojat ću se tog sata osobito svladavati u čast 
presv. Srca«. Opet jedan: »Radnik sam, pa mi ubi- 
lježite sat sa uzor-radnikom sv. Josipom. U zajednici 
s tim velikim svecem, koji je hranio Božansko Dijete, 
raditi ću na utjehu i naknadu predragoga našega 
Spasitelja, da i ja prehranim svoju djecu koju mi je 
dobrota Božja povjerila«. — Kako vidiš ljubav je 
dosjetljiva! 

Ovdje pripominjem da nema nikakva grijeha, ako 
se ispusti ili zaboravi svoj sat straže, jer Počasna 
straža, kao takova, u ničemu ne veže pod grijeh. 
Ako zaboraviš svoj sat nadoknadi ga s drugim naj- 
bližim i najzgodnijim satom. 

2 Nemoj zaboraviti da izvršiš jednu posebnu 
vježbu sata, a to je »dragocjeno prikazanje Krvi i 
Vode«. U tu svrhu poslužit će ti Vjenčić, gdje ćeš 
naći dvije molitvice, koje su u tu svrhu sastavljene, 
a tako su lijepe, da ih je sv. Otac obdario sa 100 
dana oprosta svaki put kadgod jednu ili drugu iz- 
moliš. Vrlo su kratke, pa će biti dobro da ih naučiš 
na pamet. Tko nezna čitati ili nema zato vremena, 
neka svojim riječima u mislima prikaže nebeskom 
Ocu Krv i Vodu što je izašla iz probodenoga presv. 
Srca na Kalvariji za pomilovanje svoje i cijeloga svi- 
jeta kao i za ispokoj duša u čistilištu. Ako se već 
u Starom zavjetu utažila srdžba Božja pri žrtvi ži- 

votinja i poljskih plodova, kako neće ustegnuti od 
nas pravda Božja zaslužene kazne kada vidi gdje 
mu dolazi i gdje mu se prikazuje za pomilovanje 
Krv i Voda presv. Srca njegova Sina, pravoga 
Boga-Čovjeka? 

U času prikazanja Krvi i Vode svi su članovi i 
članice ono mistično svećenstvo o kojem govori sv. 
Petar Apostol: »potomstvo svećeničko i kraljevsko« 1 ) 
Ovim načinom možemo reći da nas je neoskvrnjeni 
Jaganjac »učinio svećenicima Bogu, Svome Ocu«*). 
Kao što svećenik na oltaru prikazuje živo i realno 
Tijelo i Krv Kristovu Bogu u naknadu i zadovoljštinu, 
tako i članovi naše udruge prikazuju u duhu Bogu 
Krv i Vodu što proteče iz ljubećeg Srca Kristova, 
moleći za milost i pomilovanje, s tom razlikom da 
svećenik jednom dnevno prikazuje žrtvu sv. Mise, a 
počasni stražari mogu da svoje prikazanje opetuju 
kolikogod puta žele na dan. 

3 Nemoj zaboraviti da zazoveš u pomoć zaštit- 
nike sata. S njima sjedini svoje poklone, hvale i 
ljubav. Oni neka ti isprose pravi duh naknade. Oni 
su tvoji drugovi kroz taj sat. Ugledaj se u njihov 
primjer. 

4 Sjeti se potreba Počasne straže, svih članova i 
članica, posebno duša u čistilištu. Moli presv. Srce 
da proširi ovu lijepu i tebi tako milu udrugu. Znaj 
da se nalaziš u dvoru Kralja kraljeva, Kralja naj- 
milijega, najboljega, najbogatijega. Nemoj se povratiti 
sa dvora praznih ruku. Pitaj mnogo i dobit ćeš 
mnogo. Moli se za one koje niko ne voli i na koje 
niko ne misli. Moli i za pomilovanje i obraćenje 
nevoljnih griješnika koji neznaju što to znači ljubiti 
presv. Srce. Moli da se njegovo kraljevstvo raširi po 
cijelom svijetu. 

5 Kroz svaki mjesec sv. Otac naznači posebnu 
nakanu za koju se imadu članovi moliti. Isto tako 
preporuča u molitve i posebnu misijsku nakanu za 


A ) I. Petr. 2, 9. 2 ) Apoc. 1, 6. 

svaki mjesec. Tih se nakana nastoj sjećati — Ali 
osim ovih posebnih nakana postoje također za svaki 
sat posebne nakane koje se preporučuju u molitve 
stražarima onoga sata. Ovdje ćemo iznijeti te opće- 
nite nakane: 

Od 12 — 1 je zaštitnica BI. Dj. Marija. Nakane 
su ove: Sv. Crkva, sv. Otac Papa, kardinali, biskupi, 
svećenici, redovnici, svi službenici oltara, sjemeništa, 
novicijati, poslovi teški i zamršeni. 

Od 1 — 2 zaštitnik je sv. Josip. Nakane: narodi 
i njihovi poglavice, naša država, civilne vlade, mir 
i sloga, radništvo, socijalno pitanje. 

Od 2 — 3 zaštitnici su Svi Sveti. Nakane: velike 
političke, socijalne i civilne ustanove, vjerski ka- 
rakter zakona i življenja, opsluživanje nedjelje i 
blagdana. 

Od 3 — 4 su zaštitnici Serafini. Nakane: obitelj, 
oci, majke, djeca, gospodari, sluge i njihove uza- 
jamne dužnosti, kršćanski brak, tjelesni poslovi. 

Od 4 — 5 su zaštitnici Kerubini. Nakane: kršćan- 
ski uzgoj mladeži, očuvanje nevinosti, učiteljstvo, 
školstvo, zavodi i uzgojne ustanove, izbor staleža i 
život prema staležu. 

Od 5 — 6 zaštitnici su Prijestolja. Nakane: po- 
slovi primani i vođeni kršćanski, vremenita podu- 
zeća, putnici na moru i kopnu. 

Od 6 — 7 su zaštitnici Gospostva. Nakane su: 
žalosni, siromašni, bolesni, utamničeni, osobe iz- 
vrgnute kušnji i napasti. 

Od 7 — 8 zaštitnici su Sile. Nakane: širenje vjere, 
obraćenje pogana, misije, sveta poduzeća, katolička 
Akcija, štampa. 

Od 8 — 9 zaštitnici su Vlasti. Nakane: Obraćenje 
grešnika i zalutalih u vjeri, naknada za psosti, sveto- 
grđa i bestidne zabave. 

Od 9 — 10 zaštitnici su Poglavarstva. Nakane: 
za konačnu ustrajnost umirućih (dnevno 80 hiljada), 
za umiruće i bolesnike milost i odanost u kršćansku 
smrt. 

Od 10 — 11 zaštitnici su Arkanđeli. Nakane: duše 
u čistilištu, pokojni članovi. 

Od 11 — 12 zaštitnici su Anđeli. Nakane: Kra- 
ljevstvo presv. Srca, euharistijske udruge kao i one 
što promiču slavu presv. Srca, napredak i raširen je 
Počasne straže, zhavala za primljena dobročinstva, 
česta sv. pričest. 

6 Počasni stražari bit će najrevniji dok se u nji- 
hovoj crkvi održaje 40-satno, trosatno, jednosatno 
klečanje. Bit će najmarljiviji u vođenju propagande 
za to klečanje, u uresu kraljevskog prijestolja sv. 
oltara, u vršenju straže. Neka barem tada ovrše svoj 
sat pred Svetotajstvom uz sjaj tolikih voštanica, uz 
miomiris cvijeća, uz pobožnu molitvu tolikih duša . . . 
Bit će prvi u svakom euharistijskom poduzeću. 

7 Svi članovi i članice Nadbratovštine ili Bra- 
tovština i središta koja su pripojena N^dbratovštini 
dobivaju oprost od 7 godina i 7 četrdesetica za svaki 
ovršeni sat straže. Dosta je da mogu zadobiti taj 
oprosit, ako ovrše sat straže prema svojoj mogućnosti, 
znanju i sposobnosti. Bilo da sat sprovedu u crkvi ili 
među svojim običnim poslovima, dobivaju isto taj 
oprost. Isto tako dobivaju oprost od 100 dana toliko 
puta koliko puta pohode crkvu udruge, ako mogu, 
ako li ne, dosta je da pohode bilo koju crkvu ili 
kapelu. — Evo kako je lijepim oprostima naresila sv. 
Crkva sat straže! 


Zaključna riječ 

Iznijeli smo nekoliko misli o izvrsnosti i o na- 
činu kako da se vrši sat dnevne straže. Naši će vri- 
jedni članovi i sami ove misli moći da rašire. Oni će 
naći još lijepih misli i ponuka. Sve će to biti od 
velike koristi za njih. Njihov će se žar i marljivost 
obnoviti u svrhu da što savršenije vrše svetu vježbu 
sata. Mi završujemo. Pobožna srca nas razumiju. 
Svako daljnje tumačenje bilo bi izlišno. Što je to 
sat straže to najbolje razumiju naši pobožni stražari 

i stražarice. Svi oni, u jednu riječ, koji ga marljivo 
vrše. S njima bismo mogli i mi uzdahnuti: koliko se 
duša umornih, ožalošćenih, potištenih, mlakih vratilo 
iza sata straže olakšanima, veselijima, odvažnijima, 
žarčima, svetijima! Isus je izvršio svoje obećanje: 
»Dođite k meni svi nevoljni i opterećeni, i ja ću vas 
okrijepiti!« 

Koliko je po satu straže grijeha umanjeno, ko- 
liko zla ostranjeno, koliko dobrih djela ovršeno, 
koliko milosti primljeno, koliko na nebu kruna po- 
ljepšano! Koliko je napokon griješnika obraćeno, 
mlakih duša ohrabreno, svetih još više posvećeno! 
Koliko je duša iz čistilišta izbavljeno! Sudnji dan će 
nam otkriti nepregledno more dobra što su ga mi- 
lijuni duša ovršili po satu dnevne straže! 

U istinu, dragi sate, naš je život po tebi postao 
tako jednostavan i lijep! Mi smo po tebi naučili gle- 
dati svijet i njegove dogođaje u svijetlu i sjaju novoga, 
božanskoga svijetla. Uputio si nas da lakim korakom 
prelazimo preko stvorova i da se krilima vjere i lju- 
bavi dižemo u daleku vječnost ... O da, u vječnost 
gdje će biti oko pobjedonosnog Jaganjca Božjega naš 
neprolazni, naš vječni sat straže! . . . 


MOLITVA 

kojom novi članovi stupaju u Počasnu stražu 

Preslatki, ljubezni i premili Isuse, ja N. N. da 
proslavim što više Tvoje klanjanja vrijedno Srce i da 
mu iskažem svoju ljubav te Ga utješim radi zaboravi 
i nezahvalnosti ljudske, danas svojevoljno i svesrdno 
stupam u Počasnu stražu presvetoga Tvoga Srca i 
obećajem Ti da ću biti s Tobom od . . . do . . . sati 
prije (poslije) podne. Ovaj sat odabirem za svoj re- 
doviti sat straže. Obećajem Ti da ću kroz taj sat 
straže biti duhom ili tijelom na mjestu straže pred 

Svetohraništem da Te slavim, ljubim i nadoknađujem. 
Amen. 

Posveta sata straže 

Gospodine Isuse, slatki moj Spasitelju, prikazu- 
jem Ti ovaj sat straže u kojem zajedno sa (imenuj 
pokrovitelja sata) želim posebnim načinom slaviti, 
ljubiti, a nadasve tješiti Tvoje božansko Srce. Na tu 
nakanu primi moje misli, moja djela i moje patnje; 
primi moje srce, koje Ti bezuvjetno darivam i po- 
nizno Te molim, da ga raspališ ognjem Tvoje čiste 
ljubavi. Amen. 


Dragocjeno prikazanje 

Krvi i Vode 

Oče sveti, primi kao pomirbenu žrtvu za potrebe 
sv. Crkve i u naknadu za grijehe ljudi Krv i Vodu 
što je protekla iz rane Božanskoga Srca Isusova, te 
nam se smiluj. (Za članove-ice svaki put 100 dana 
oprošten ja). 

Druga molitva 

prikazanja Krvi i Vode 

Isuse preljubezni i preslatki Spasitelju, dopusti 
da Ti prikažem, a po Tebi da prikažem vječnome 
Ocu, neprocjenjenu Krv i Vodu što je protekla iz 
Rane zadane Tvome božanskom Srcu na drvu križa. 
Udostoj se izliti tu Krv i Vodu na sve duše, osobito 
na duše nevoljnih grešnika i na dušu moju. Očisti, 
preporodi, spasi sve ljude svojim zaslugama. Dozvoli 
mi napokon ući u Tvoje presveto Srce i u tu na 
vijeke prebivati. Amen. 

(Za članove-ice svaki put 100 dana oproštenja). 

ČIN PRIKAZANJA. 

Evo dolazim! Evo me ovdje, moj preslatki i do- 
bri Isuse, Jaganjče Božji, koji se neprestano prika- 
zuješ na našim oltarima za spas ljudi, ja se želim 
Tebi pridružiti, s Tobom trpjeti i s Tobom se žrtvo- 
vati u zajednici sa Kćerima Srca Isusova. U tu na- 
kanu prikazujem Ti sve nevolje, gorkosti, poniženja 
i križeve, koje je Tvoja Providnost za mene odredila. 
Prikazujem Ti ih onom nakanom, kojom Tvoje presv. 
Srce prikazuje i žrtvuje sama Sebe. Daj da moja ma- 
lena žrtva privuče obilni blagoslov na svetu Crkvu, 
na svećenstvo, na moju domovinu i na siromašne gri- 
ješnike, moju braću. A Ti, o Isuse, udostoj se primiti 
ga iz ruku Djevice Marije i u zajednici sa žrtvama 
njezina prečistog Srca. Tako budi. 

(Za »duše-žrtve« svaki put 300 dana oproštenja). 


SEDAM RIJEČI NAŠEGA GOSPODINA NA KRIŽU, 

1. Oče, oprosti im, jer ne znaju što čine. 

2. Danas ćeš sa mnom biti u raju. 

3. Ženo evo sin Tvoj, Evo Mati tvoja. 

4. Bože moj, Bože moj, zašto si me ostavio? 

5. Žeđam. 

6. Svršeno je. 

7. Oče, u Tvoje ruke predajem duh svoj. 

Kod nas možete naručiti: 

Vjenčić Počasne straže, novo iz- 
danje, sa finim koricama . . Din 4* — 

Sat na dvoru Kralja kraljeva, po- 
većano izdanje, sa poukom o 
Počasnoj straži Din 4. — 

Dobnik — velika slika Počasne 

straež . . . Din 15. — 

Znak Počasne straže .... Din 3. — 

Upisnice Din 0*50 i 1 * — 

Vjesnik Počasne straže, izlazi 

godišnje šest puta, preplata . Din 7* — 
Svjetska svećenička zajednica 
prijatelja Srca Isusova . . . Din 5* — 

Cvijeće vječne mladosti (pjesme) Din 3* — 

Opaska, Tko želi, može još dobiti i staro 
izdanje knjižice »Sat na dvoru Kralja kra- 
ljeva« za Din. 1.50. 

Nadbratovština Počasne Straže, 
Zagreb — Sv* Ksaver* 

